partizan – Gerila\nGerila > partizan\nArhiva prema tagu: partizan\n“Mi ih uhapsimo i posle 2 sata stigne naredba “sa vrha” – pustite ih”: policajac otvoreno o vezi huligana i vlasti sa trgovinom narkoticima\nRanjen navijač na Novom Beogradu. Hrvatski huligan, koji je izazvao nemire na derbiju Partizan-Crvena Zvezda, poginuo na auto-putu u Hrvatskoj. Grupa huligana upala u noćni klub, koji su demolirali naočigled gostiju i osoblja. Ovo su samo neki od glavnih naslova...\n(VIDEO) Vreme je da se ponovo nerviramo zbog rukometa!\nIma ta priča koja se povremeno povede, u kojoj Srbi počnu da pričaju o sportovima od nacionalnog značaja. O sportovima koji su, prostim jezikom govoreći, bitni, koje smo brendirali kao nešto u čemu smo sposobni i nešto što nam ide...\nDržava – nemi posmatrač huliganskog rata\nU borbu za prevlast na tribinama Partizana, koja je po svemu sudeći u toku, uključio se i nekadašnji vođa Alkatraza, više puta osuđivan Miloš Radisavljević Kimi. Nakon odslužene zatvorske kazne zbog napada na službeno lice prilikom paljenja Bajrakli džamije i...\nKao nagradu za brojne afere – dobila posao u Vladi!\nVlada Srbije razrešila je juče Danijelu Vazuru sa funkcije v. d. direktora Agencije za licenciranje stečajnih upravnika (ALSU) i na njeno mesto postavila Dragišu Petrovića, dosadašnjeg prvog čoveka PKB. Brojne afere Doduše, Vazura će uhlebljenje naći na funkciji državnog sekretara...\nU brutalno tuči zaraćenih frakcija Grobara kojom je obeležen sinoćnji derbi Partizan - Crvena zvezda, sudelovali su i Splićani! Otkriva to izjava sa snimka, ali i ljudi iz tog grada koji su se javljali nakon što su sugrađane prepoznali na...


Velika SBB-ova akcija čišćenja Srbije „Zajedno za lepši komšiluk“ realizuje se u Zrenjaninu - RTV Santos\nU okviru projekta „Zajedno za lepši komšiluk“ kompanije SBB, uz podršku Grada Zrenjanina i JKP „Čistoća i Zelenilo“, tokom ovog vikenda organizovana je velika akcija čišćenja parkova, dečijih igrališta i šetališta u Zrenjaninu.\nProjekat „Zajedno za lepši komšiluk“ obuhvata uređenje brojnih lokacija – pešačkih zona, parkova, platoa i površina ispred zgrada na kojima se ljudi najčešće okupljaju. Pored čistog i uređenog životnog okruženja, cilj projekta je i podizanje ekološke svesti građana da svakodnevnim postupcima mogu da doprinesu očuvanju i unapređenju uslova za život u svom komšiluku.\n„Celokupnu akciju „Zajedno za lepši komšiluk“ pokrenuli smo u želji da sopstvenim primerom pokažemo kako uz malo truda možemo doprineti da živimo u lepšem i uređenijem komšiluku. Želimo da motivišemo građane da vode računa o svom okruženju i da lokacije koje danas očistimo i ubuduće ostanu čiste. U protekla dva meseca akcije čišćenja organizovali smo u Kragujevcu, Leskovcu, Valjevu, Nišu, Kraljevu, Užicu, Kruševcu, Vršcu, Šapcu i Požarevcu sa željom da okupimo što više komšija i da zajedno budemo jedan veliki eko tim. Sa akcijom čišćenja nastavljamo sve dok nam vremenski uslovi budu dozvoljavali, a sledeća stanica je već za sedam dana u Kikindi,“ – izjavio je Zdravko Milankov, u ime kompanije SBB, i zahvalio se Gradu Zrenjaninu i JKP „Čistoća i Zelenilo“ na partnerstvu u realizaciji akcije.\nNa akciji čišćenja u Zrenjaninu prisustvovala je i Danijela Tančić, koja je u ime JKP „Čistoća i Zelenilo“ izjavila da „JKP uvek rado podržava ovakve akcije i da će i akciju SBB-a pomoći kroz odlaganje prikupljenog otpada“. Dodala je da „poziva sve građane da vode računa o životnoj sredini kako bismo živeli u lepšem i čistijem gradu, kako bi naša deca rasla u zdravim uslovima“.\nAkcije čišćenja organizuju se širom Srbije, u više od 15 gradova – od Šapca, Kruševca, Kraljeva, preko Užica, Vršca, Zrenjanina, Sombora i drugih.\nSamo čistiji komšiluk je i lepši komšiluk!\nPrethodnoKošarkaška utakmica Crvene zvezde i Partizana u Zrenjaninu\nSledećeSve što je potrebno da znate o otvaranju Aviv Parka u Zrenjaninu


ODLUKA STUPILA NA SNAGU: Požarevac ograničio broj kućnih ljubimaca : Nadlanu.com\nObjavljeno 7. mar 2021. / 17:45:57\nIako je gradonačelnik Požarevca Saša Pavlović, polovinom februara javno obećao da će grad ponovo razmotriti odluku o držanju kućnih ljubimaca zbog koje se digla velika bura u javnosti, ona je samo dva dana nakon tog obećanja stupila na snagu. Tačnije, u lokalnoj skupštini ova odluka je usvojena 11. februara i istog dana objavljena je u lokalnom "Službenom glasniku", a na sajtu grada pojavilo tek u četvrtak, 4. marta. To je izazvalo novi talas reagovanja lokalnih udruženja koja se bave zaštitom životinja. Zašto se čekalo tri nedelje da javnost bude obaveštena da je sporna odluka ipak stupila na snagu, ključna je zamerka, pogotovo što u međuvremenu nije došlo do nove javne diskusije.\nPodsećamo, najviše sporenja izazvale su odredbe kojim se ograničava broj kućnih ljubimaca. Predviđa se da vlasnici u stanu mogu da drže najviše jednog psa ili mačku i podmladak do tri meseca starosti. Ako žive u porodičnoj kući sa dvorištem manjim od pet ari, ograničavaju se na najviše dva psa ili dve mačke i podmladak do tri meseca, a onima koji imaju više od pet ari dozvoljava se da drže po tri životinje obe vrste. U zajedničkom stanu i dvorištu psi i mačke se mogu držati samo ako postoji saglasnost svih sustanara. U seoskim naseljima dozvoljeno je držanje do pet pasa i pet mačaka. Osporavana je i odluka da opasnog psa na javnu površinu vlasnik sme da izvodi samo u periodu od 20 časova uveče do 7 ujutru, i to isključivo van prostora centralne gradske zone. Zamereno je što se ne može tačno utvrditi kategorizacija opasnog psa, a postavljalo se i pitanje kako vlasnik takve rase koji živi u gradskoj zoni može u dozvoljeno vreme da dospe van te zone s psom, ako je zabranjeno kretanje.\nU odluci koja je stupila na snagu, vlasnicima pasa i mačaka ostavljeno je šest meseci da se usklade sa odrebama odluke o broju životinja.\nZa Udruženje "Požarevačke šapice" sporan je način objavljivanja odluke i datum stupanja na snagu. Kažu da su odmah nakon izjave gradonačelnika da odluka "nije sveto pismo" po njegovom pozivu uputili primedbe i predloge izmena, te da su 18. februara predali zvaničan zahtev za sastanak sa prvim čovekom grada, ali odgovor nisu dobili.\n- Mi zapravo nemamo nikakve informacije o tome šta grad planira i da li će uopšte razmotriti naše predloge u vezi sa izmenama spornih tačaka odluke – kaže Dušica Đorđević Popović, zastupnica ovog udruženja.\n"Politici" je saopštenje uputio i lokalni Pokret "Jasno i glasno", koji navodi da se sada postavlja pitanje zakonitosti postupanja gradske vlasti, budući da odluke skupštine stupaju na snagu osmog dana od dana objavljivanja.\nUvažavamo nadležnost skupštine grada koja jedina može izmeniti ili staviti van pravne snage odluku koja je u njenoj nadležnosti, ali je ostalo nejasno da li je pokrenuta procedura izmene u skladu sa Statutom na redovnoj sednici skupštine, ili zakazana vanredna sednica skupštine, te zašto javnost nije obaveštena o svemu navedenom već su građanima ostale brojne nedoumice, kažu u ovom pokretu, zahtevajući od Gradskog veća da hitno predloži stavljanje van snage spornih odredaba odluke, ili izmenu ove odluke u skladu sa opšteprihvaćenim normama i načelima.\nIz Gradske uprave nije objašnjeno zašto se čekalo 20 dana da "Službeni glasnik" bude dostupan javnosti putem gradskog sajta. Nezvanično je potvrđeno da svaka odluka skupštine mora stupiti na snagu, pa tek onda da bude izmenjena ili dopunjena. U međuvremenu, za 10. mart zakazana je nova sednica Skupštine grada na kojoj se, sva je prilika, neće razmatrati eventualne izmene Odluke o držanju domaćih i egzotičnih životinja, čemu mora prethoditi dijalog sa civilnim sektorom i zainteresovanim građanima.\nDušica Đorđević Popovićkućni ljubimacograničavanje broja kućnih ljubimacapožarevacsaša pavlovićslužbeni glasnikUdruženje Požarevačke šapice


source.ba | Sjednica Predsjedništva BiH okončana nakon svega 10 minuta\nSjednica Predsjedništva Bosne i Hercegovine okončana je nakon samo deset minuta, a medijima se trenutno na press konferenciji obraća Milorad Dodik.\nOvo je bilo prvo zasjedanje nakon što je Narodna skupština RS-a usvojila zaključke koji se odnose na Ustavni sud BiH. Član Predsjedništva BiH Milorad Dodik u medijskim istupima najavio je da predstavnici RS u državnim institucijama neće učestvovati u odlučivanju o bilo kakvim pitanjima dok se ne osigura odlazak stranih sudija iz Ustavnog suda BiH, prenosi Avaz.\nTim zaključcima obavezani su predstavnici RS u institucijama BiH da predlože u Parlamentarnoj skupštini BiH usvajanje zakona o prestanku mandata stranih sudija i izboru domaćih sudija u Ustavnom sudu BiH.\nDodik je ranije najavio da će na današnjoj sjednici zatražiti raspravu o odgovornosti predsjedavajućeg Željka Komšića zbog imenovanja novog stranog sudije kojeg imenuje Evropski sud za ljudska prava, navodeći da mu prijedlog za imenovanje nije pružen na uvid, prenosi Avaz.


Dom Branše Urbana mobilnost\nProizvođači pokretnih stepenica će kod nas pronaći veliki portfolio visokokvalitetnih točkova. Rešenja koja se beskompromisno razvijaju za zahtevne uslove korišćenja i zahvaljujući njihovom poliuretanskom premazu garantuju izuzetne performanse. Izuzetno su otporni, izuzetno stabilni, otporni na habanje i štede resurse. Odlikuju se neverovatnom dugovečnošću i omogućavaju nesmetanu, dugotrajnu vožnju bez prekida. Drugim rečima: Naša rešenja mobilnosti su savršena za primenu na pokretne stepenice i linijske pokretne trake. Bilo da je na železničkim stanicama i aerodromima, u višespratnim robnim kućama, šoping molovima i supermarketima, ili u putničkom i međunarodnom saobraćaju.\nNaša porodica točkova Ultratech je specijalno razvijena za proizvođače pokretnih stepenica i, iznad svega, impresionira svojom savršeno usklađenom mešavinom materija. Točkovi izrađeni od našeg poliuretana visokih performansi omogućavaju izuzetne performanse valjanja sa velikom nosivošću. Imaju stabilne konstrukcije na točkovima i gazište otporno na habanje, što obezbeđuje smanjeno održavanje. Pored toga, pogodni su za velike brzine i, zahvaljujući svom materijalu otpornom na hidrolizu, pružaju bezbednost u mokrim i vlažnim okruženjima.\nPoliuretanski točkovi sopstvene proizvodnje\nNaša kompanija se oslanja na vlastitu proizvodnju poliuretanskih točkova. Sa našim višegodišnjim iskustvom, u mogućnosti smo da proizvodimo mešavine materijala za specifične zahteve profila koja idu daleko iznad standardnih kvaliteta i pojedinačna rešenja čine izvodljivim.


NEOBIČNE POLICE – AK47Design - Moj Enterijer – Kupatila, Nameštaj, Kuhinje, Garniture...\nNEOBIČNE POLICE – AK47Design\nItalijanska kompanija AK47Design je dizajnirala još jedan lep komad pod nazivom Tubola.\nPosle Zero i Thor kamina, Flex police za drva, ova dizajn kompanija ponovo nas je iznenadila modernim rešenjem koje je istovremeno i jednostavno i elegantno. Police okruglog oblika koje se montiraju na zid su savršene za skladištenje ili izlaganje vaših stvari sa stilom.\nDostupne su u tri veličine koje se mogu kombinovati da oblikuju željenu zidnu kompoziciju. Uz dve elegantne završne obrade u beloj i crnoj boji, možete biti sigurni da će vaši zidovi privući pažnju i preneti osećaj modernosti. Po rečima dizajnera, "Tubola pozdravlja sve svojim okruglim haosom. Okačeni na zid, njeni elementi se približavaju i udaljavaju, vire i uvlače, okreću, i formiraju pravilne ili neregularne kombinacije koje su uvek drugačije".\nDolaze u kompletu, spremne za montažu, tako da se Tubola police mogu lako i brzo montirati...\nPROČITAJTE SLEDEĆI TEKST: T1 STO - Brødrene Andersen & byKATO


Vreme 1348 - Intervju – Tamara Djurdjic, direktor odrzivosti operacionog razvoja u Coca-Cola HBC Srbija: Lider u sektoru pica\nPovodom najnovijih ciljeva Coca-Cola HBC Grupe u oblasti održivosti, za "Vreme" govori Tamara Đurđić, direktor održivosti operacionog razvoja (operational sustainability manager) u Coca-Cola HBC Srbija.\n"VREME": Coca-Cola HBC Srbija je jedan od promotera principa održivosti u poslovanju i nedavno je domaćoj javnosti predstavila nove planove do 2020. godine. Šta to konkretno znači?\nTAMARA ĐURĐIĆ: Novi ciljevi Grupe u okviru koje poslujemo znače da ćemo i mi u Srbiji nastojati da koristimo 40 odsto ukupne energije iz obnovljivih i čistih izvora, recikliramo najmanje 40 odsto ukupne ambalaže na tržištu i koristimo recikliranu PET ambalažu i/ili PET ambalažu od obnovljivog materijala za 20 odsto ukupne PET ambalaže. Takođe, nastojaćemo da smanjimo težinu ambalaža za 25 odsto po litru proizvedenog napitka i planiramo da sertifikujemo više od 95 odsto ključnih sastojaka poljoprivredno-prehrambenog porekla u skladu sa Principima održive poljoprivrede Coca-Cola sistema. Istovremeno, uložićemo najmanje dva odsto svoje godišnje dobiti pre oporezivanja u zajednice i udvostručićemo broj zaposlenih koji učestvuju u dobrovoljnim inicijativama tokom radnog vremena na 10 odsto ukupnog broja zaposlenih.\nKako se novi ciljevi uklapaju sa već postojećim praksama Coca-Cole HBC u Srbiji?\nNaše poslovanje u Srbiji se ne razlikuje u odnosu na druge članice Grupe u razvijenijim zemljama. Dostignuća u Srbiji su u brojnim oblastima na veoma visokom nivou i već godinama dobijamo poverenje kolega da prvi uvodimo inovativna rešenja i prakse. U prilog tome najbolje svedoče čak dva European Water Stewardship zlatna sertifikata, koja su dobile naše punionice u Srbiji. Takođe, naši rezultati značajno doprinose ukupnom učinku kompanije i, zahvaljujući naporima svih nas, već treću godinu zaredom smo kao Grupa proglašeni liderom u oblasti u sektoru pića prema Dau Džouns indeksu održivosti.\nZašto je to priznanje važno za kompaniju?\nDau Džouns indeks održivosti jedan je od najkredibilnijih svetskih merila dostignuća kompanija u oblasti zaštite životne sredine i doprinosa zajednici. Kriterijumi prema kojima se kompanije rangiraju su veoma strogi i to što je Coca-Cola HBC Grupa treću godinu zaredom proglašena liderom u sektoru pića je izuzetno priznanje. To konkretno znači da naši napori dokazano doprinose očuvanju okoline i da je naše strateško opredeljenje da održivost utkamo u sve aspekte biznisa prepoznato na svetskom nivou.\nČesto slušamo o uticaju na životnu sredinu, a zapravo nije baš potpuno jasno kako se mere direktni uticaji. Da li nam možete pojasniti kojim se parametrima vodite?\nUticaj na životnu sredinu je merljiv i kompanije koje su tome posvećene na pravi način svoj doprinos mogu sagledati i prikazati krajnje precizno i transparentno. Na primer, praćenje emisije ugljen-dioksida je parametar koji se u Coca-Coli HBC prati u svakom segmentu poslovanja, od nabavke, proizvodnje, transporta i logistike, ali i kroz saradnju sa dobavljačima jer i od naših partnera zahtevamo da primenjuju tehnologije sa smanjenom emisijom. Takođe, primenjujemo savremene rashladne uređaje sa znatno nižom emisijom i iz godine u godinu i u toj oblasti smanjujemo svoj uticaj na okruženje. Potrošnju vode smo od 2007. do 2015. godine smanjili za čak 50 odsto i to smo postigli upravo praćenjem potrošnje na dnevnom nivou, u okviru čitavog našeg lanca proizvodnje i distribucije. Istovremeno, godinama povećavamo procente recikliranog otpada koji nastaje u proizvodnji, i u 2015. godini on iznosi sjajnih 96,7 odsto. Dakle, kroz dnevno praćenje parametara, postavljanje novih ciljeva i primenu novih tehnologija, uticaj je i te kako merljiv!\nDa li je u Srbiji održivost i dalje samo trend i da li država prepoznaje kompanije koje u okviru svog poslovanja čine dodatne napore da umanje svoj uticaj na okruženje?\nImajući u vidu da sam svoju karijeru posvetila održivom razvoju i da radim u kompaniji koja posluje u skladu sa svetskim standardima u ovoj oblasti, moram da podvučem da je ulaganje u zaštitu životne sredine u domenu izuzetnih investicija. Država zadaje određeni okvir i obaveze, ali mi kao kompanija uvodimo rešenja i postavljamo ciljeve koji su daleko iznad zakonom propisanih okvira. Održivost je deo svih naših procesa i jedan od parametara uspešnosti, i mislim da i društvo i država imaju sve više sluha i veći nivo prepoznavanja doprinosa koji ostvarujemo.\nNedavno je i punionica u Beogradu dobila EWS sertifikat, možete li nam reći malo više o ovom priznanju?\nCoca-Cola HBC Srbija je jedini nosilac čak dva zlatna EWS (European Water Stewardship) sertifikata, oznake kvaliteta i poštovanja standarda u oblasti odgovornog upravljanja vodnim resursima i zaštite životne sredine. Prvi sertifikat je dobila Rosa voda, a zatim je usledilo ovo značajno priznanje i za našu punionicu u Beogradu. Evropska agencije za upravljanje i očuvanje voda, koja dodeljuje sertifikat, prepoznala je naše napore u ovoj oblasti, a posebno bih izdvojila činjenicu da smo prvi u Evropi uveli eko bocu koja sadrži do 30 odsto materijala biljnog porekla, kao i da smo posebnu pažnju posvetili tretmanu otpadnih voda, što znači da je voda koju vraćamo prirodi u potpunosti bezbedna za biljni i životinjski svet.\nPrilikom jedne posete punionici u Beogradu, saznali smo da u okviru fabrike imate bazen sa ribama koje žive u vodi koju ste obradili?\nTako je, pre nekoliko godina smo hteli da temu prerade otpadnih voda približimo našim partnerima i posetiocima, i odlučili smo da im prikažemo efekat koji postižemo tako što ćemo napraviti bazen sa ribama koje žive u vodi koju mi prvobitno preradimo. Istu tu vodu vraćamo prirodi i one su upravo dokaz da je voda bezbedna.\nPostoji još jedan princip koji ste predstavili prošle godine pod nazivom Near Loss. Da li možete da nam ga pojasnite?\nU okviru Coca-Cola HBC Grupe, te i u Srbiji, 2014. godine smo uveli novi ekološki parametar – Near Loss, koji predstavlja svojevrstan mehanizam prepoznavanja mogućih gubitaka ekoloških resursa i njihovog pravovremenog otklanjanja. U svakodnevnom poslu, to znači da svaki zaposleni ima pravo da prijavi sve što mu se učini kao nepotrebno rasipanje prirodnih resursa. Na ovaj način vrlo brzo uočavamo nepotrebno trošenje vode, struje ili drugih resursa, otklanjamo nedostatke ili uvodimo nova rešenja. Putem ovog dodatnog principa ostvarili smo znatne uštede i rezultate.\nMnogo se u poslednje vreme priča o reciklaži i procesima koje kao država moramo proći u ispunjavanju kriterijuma Evropske unije. Šta biste vi istakli kao ključno kada je reč o ambalaži i umanjenju njenog uticaja na sredinu?\nAmbalaža ima vitalnu ulogu u održavanju vrhunskog kvaliteta i bezbednosti naših proizvoda i veoma smo posvećeni pronalaženju rešenja da očuvamo njen kvalitet, na način koji je odgovoran prema prirodi. To je veoma izazovno i na svakodnevnom nivou radimo na smanjenju proizvodnog otpada, optimizaciji samih pakovanja i povećanju sadržaja recikliranog i obnovljivog materijala u sastavu nove ambalaže – PET biljnog porekla. Takođe, uz smanjenje PET ambalaže, ali i ostalih pakovanja, aktivni smo u kampanjama i udruženjima koji se bave edukacijom potrošača o reciklaži.\nTradicionalno u Srbiji predstavljate svoj izveštaj o održivom poslovanju. Koliki je značaj izveštavanja i u kom segmentu prepoznajete njegov najveći uticaj?\nPredstavljanje rezultata na godišnjem nivou je za nas od velikog značaja. Sa jedne strane, to nam daje vrlo jasnu sliku napretka, ali nas upućuje i na oblasti na koje bi trebalo više da se fokusiramo. Istovremeno, Izveštaj našim partnerima i potrošačima daje priliku da na jasan i metodološki kredibilan način omogućimo uvid u sve ono što u toku jedne godine činimo za zajednicu. I dodatno, predstavljanjem Izveštaja i naših rezultata, temu održivosti stavljamo u fokus najšire javnosti, jer smo svesni da u ovoj oblasti ima još prostora za napredak i da je važno da svojim primerom doprinosimo sve većoj svesti o značaju očuvanja zajednice.\nKako pripremate Izveštaj i da li postoji neka prihvaćena metodologija?\nIzveštaj tradicionalno priprema Smart kolektiv prema međunarodnom GRI G4 standardu i ispunjava visoke zahteve Globalnog dogovora Ujedinjenih nacija koji se odnose na Izveštaj o napretku, što je potvrda posvećenosti kompanije održivom poslovanju u svim segmentima.


UVESTI FINANSIJSKU DISCIPLINU\nBivša guvernerka NBS i ministarka u vladi Srbije Kori Udovički rekla je da je neodrživo da javni dug raste vrtoglavom brzinom i da veliki deo privrede stoji, upozorivši da će bez reformi plate i penzije biti još niže.\nUdovički je za "Blic" navela da "borba" mora da se vodi na tri fronta, odnosno mora da se sprovede smanjenje troškova države, raščišćavanje nelikvidnosti koja je potpuno zagušila poslovanje privrede, kao i promena organizacije i svesti u državi tako da počne svaki deo da podržava, umesto što sputava preduzetništvo.\n"Mora se jednom za svagda uspostaviti čvrsta finansijska disciplina - da firme koje nemaju prilike da se oporave prestanu svojim neplaćanjima da guše one koji za to imaju šansu", rekla je direktor Centra za visoke ekonomske studije, Udovički.\nOna je navela da mora da se napravi i jasan red u tome šta su pravila igre u privredi.\nUpitana ima li rešenja za "Železaru", Udovički je rekla da "ako uopšte ima načina da se 'Železara' spasi, to je kroz veliku investiciju".\nPrema njenima rečima, morao bi se naći partner zainteresovan da upotrebljava proizvode "Železare" kako bi im se podigla vrednost.\nU protivnom, dodala je, njihov čelik preopterećen je troškovima prevoza rude do "Železare", a zatim čelika do korisnika.\nUpitana kako rešiti problem firmi poput "Srbijagasa", firme koja već ozbiljno ugrožava i javne finansije, Udovički odgovara: "Isto što biste uradili i sa trafikom - ne može da prodaje novine, odnosno gas ispod cene koštanja, niti da se 'brine' o poslovanju pekare na ćošku".\n"Mora i da striktno naplaćuje to što proda", rekla je Udovički i dodala da upravljanje mora da bude profesionalno, a ne partijsko.


Dečji kulturni centar - Blic Online\nSportska sala Dečijeg kulturnog centra "Majdan", nakon rekonstrukcije od danas je ponovo u funkciji.\n"Život i drugi zločini": Predstava osoba sa govornim teškoćama u Dečjem kulturnom centru\nPredstava "Život i drugi zločini", koju izvode osobe sa govornim teškoćama, premijerno će biti izvedena večeras (20) u Maloj sali Dečjeg kulturnog centra.\nKoncert u Dečjem kulturnom centru i druženje sa poznatima\nVeliki koncert i promocija trećeg po redu ce-dea sastava "Stupovi’" održaće se u Dečjem kulturnom centru Beograda (Takovska 8) u četvrtak, 29. oktobra, u 19 sati. Ulaz je slobodan.\nU Dečjem kulturnom centru program "Humor u delima Branka Ćopića"\nU Maloj sali Dečjeg kulturnog centra Beograda (Takovska 8) danas u 10 sati biće održan literarno-muzički program "Humor u delima Branka Ćopića" povodom obeležavanja jubileja - sto godina od rođenja ovog našeg čuvenog pisca. Ulaz je slobodan.\nIzložba radova tradicionalnih zanata u Dečjem kulturnom centru\nU okviru „Dana evropske baštine”, Prijatelji dece Beograda i opštinska udruženja Prijatelja dece, u saradnji sa Dečjim kulturnim centrom Beograda, organizuju izložbu radova tradicionalnih zanata nastalih u edukativnim i kreativnim radionicama dece i mladih Beograda. Izložba će u Dečjem kulturnom centru (Takovska 8) biti otvorena u sredu, 23. septembra, u 12 sati.\nSa početkom nove školske godine počinje i upis dece i mladih u kreativne radionice Dečjeg kulturnog centra Beograd, a otvoreni studiji i ateljei počinju sa radom 1. septembra.\nKombi na poklon Dečjem kulturnom centru Beograd\nDečjem kulturnom centru Beograda danas je uručen kombi za prevoz mališana.\nProlećni plesni susreti u subotu\nRevijom koreografija baletskih i plesnih studija za decu i mlade od 5 do 14 godina biće održan u subotu, 28. marta, na Velikoj sceni Dečjeg kulturnog centra Beograda.\nIzložba i dodela nagrada u Dečjem kulturnom centru\nU Dečjem kulturnom centru Beograd sutra će biti otvorena izložba i dodeljene nagrade najboljim učesnicima likovnog konkursa "Svi smo jednaki i možemo zajedno".\nDecu osnovnoškolskog i srednjoškolskog uzrasta u Dečjem kulturnom centru Beograd tokom zimskog raspusta očekuju brojne besplatne kreativne radionice i druženje sa uspešnim umetnicima i sportistima.\nDOČEK NOVE GODINE Koncerti na Trgu otvorenog srca od sutra\nProgramom Dečjeg kulturnog centra "Nova godina je tu!" sutra od 16 sati će početi svakodnevna dešavanja na Trgu otvorenog srca (Trg republike), a sat kasnije biće svečano uključena i dekorativna praznična rasveta.\n"Deca su ukras sveta" sa Minjom Subotom i mladim muzičarima u DKCB\n“Deca su ukras sveta” naziv je programa danas od podne u atrijumu Dečjeg kulturnog centra Beograd u Takovskoj 8.\nU Dečjem kulturnom centru za vikend izložba lego kockica\nDečji kulturni centar Beograda i Klub ljubitelja lego kockica „Beokocka’’ organizuju u subotu i nedelju, 20. i 21. septembra, od 10 do 20 časova veliku izložbu lego kockica u Galeriji Dečjeg kulturnog centra u Takovskoj 8. Ulaz je besplatan.\nDečji kulturni centar Beograd u subotu, 23. avgusta, od 10 do 16.30 časova, organizuje Letnju školu roditeljstva.\nPredstava protiv nasilja za beogradske đake u Dečjem kulturnom centru\nPredstava Zijaha Sokolovića "Nasilje nema opravdanja" biće izvedena premijerno u Beogradu večeras u Dečjem kulturnom centru, za 120 srednjoškolaca i 120 direktora škola, nastavnika, pedagoga, psihologa i školskih savetnika.\n"Astronauti" premijerno u petak na sceni DKCB\nPredstava “Astronauti“ u režiji Anje Suše biće premijerno izvedena u petak, 24. januara, od 18 sati na sceni Dečjeg kulturnog centra Beograd (DKCB). Na istoj sceni, samo tadašnjeg Doma pionira, trojica astronauta gostovala su pre 45 godina i to svega nekoliko meseci po povratku sa Meseca.\n"Radost Evrope" u Beogradu od 2. do 5.oktobra\nOvogodišnji 44. Međunarodni susret dece Evrope "Radost Evrope" biće održan od 2. do 5. oktobra, a glavni organizator manifestacije je Dečji kulturni centar. Đaci iz 17 država biće gosti učenika 17 beogradskih osnovnih škola tokom trajanja manifestacije, rečeno je danas na konferenciji za medije u Dečjem kulturnom centru.\nNedelja arhitekture od četvrtka na šest lokacija u Beogradu\nOsma Beogradska internacionalna nedelja arhitekture (BINA) počinje u četvrtak, 18. aprila, i biće održana do 30. aprila u Kulturnom centru Beograda, na Arhitektonskom fakultetu, u Dečjem kulturnom centru Beograda, Francuskom institutu, Muzeju savremene umetnosti i NITEA izložbenom salonu. Tema je “Razotkrivanje arhitekture“, a program se sastoji od izložbi, predavanja domaćih i inostranih stručnjaka, kao i šetnji i radionica.\nVeče "slem poezije" u Dečjem kulturnom centru\n„Slem poezija“ večeras je bila tema interekativne tribine u Dečjem kulturnom centru Beograd, a sa srednjoškolcima su o najmlađem pesničkom žanru razgovarale dramaturškinja Minja Bogavac i rediteljka Jelena Bogavac.\nDečje muzičke svečanosti od 19. marta\nU velikoj sali Dečjeg kulturnog centra Beograda u utorak, 19. marta, u 10 sati počinje gradsko takmičenje muzičkih sekcija osnovnih škola – Dečje muzičke svečanosti "DEMUS 2013", koje će trajati do maja, kada će se na reviji pobednika predstaviti prvonagrađeni učesnici.\nNiz manifestacija za popularizaciju nauke na 14 lokacija u Beogradu\nPod sloganom “Svi mozgovi na jednom mestu” od 11. do 17. marta biće održan međunarodni festival popularizacije nauke “Nedelja svesti o mozgu”. Deveto izdanje festivala donosi više od 65 naučnih i umetničkih programa na čak 14 lokacija u Beogradu, dešavanja su prilagođena za posetioce svih uzrasta i ulaz je besplatan.\nRad šestogodišnje Milje među 10 najboljih u Hong Kongu\nNa Međunarodnom dečjem likovnom konkursu u Hong Kongu, u konkurenciji od 11.500 likovnih radova iz pedeset dve zemlje, nagrađen je rad iz Srbije koji je ušao u selekciju od deset najboljih.


Otvoreno Art dvorište Banskog dvora - Бања Лука 2024\nOtvoreno Art dvorište Banskog dvora\nAugust 7, 2019 Septembar 8, 2019\n-Iskreno me raduje što evo već treću godinu uzastopno nastavljamo sa tradicijom održavanja kulturnih događaja u prostoru Art dvorišta Banskog Dvora i što smo ponovo jedna od retkih ustanova kulture koja realizuje programske sadržaje tokom čitavog ljeta.\nRiječi su Mladena Matovića direktora Banskog dvora – Kulturnog centra, povodom otvaranja treće sezone u Art dvorištu Banskog dvora.\nSezona je otvorena koncertom džez sastava “JazzBless Band” iz Banjaluke.\nTradicionalni džez standardi koje su izveli Daniela Erceg, Marin Milutinović Maki, Jovan Erceg, Predrag Kovačević Peđa i Damir Ćorković najavili su seriju kvalitetnih nastupa domaćih muzičara i njihovih gostiju iz inostranstva.\n– Art dvorište kao jedinstven kamerni prostor na otvorenom zaista pruža mogućnosti organizovanja raznovrsnih kulturnih sadržaja, a naš fokus u ovom mjesecu je usmjeren na predstavljanje kvalitetnih domaćih umjetnika i ansambala. Sezona na scenama Art dvorišta i Art terase trajaće sve do 20. septembra i uvjeren sam da veliko interesovanje i maksimalna posjećenost našim programima od strane publike, ni ove godine neće izostati – rekao je Matović.\nPažljivo kreiranim programom za avgust, menadžment Banskog dvora nastavlja sa propagiranjem ideje “kulturnog dragstora”, a ova ustanova kulture koja poslije sanacije sija u svom punom sjaju otvara vrata posjetiocima i u ljetnjem periodu.\nVeć 12. avgusta program se nastavlja kada će biti održan koncert ansambla “Bandoneon Square” koji se žanrovski ne može svrstati ni u jednu specifičnu muzičku kategoriju već se spektar melodija i ritmova širi od umjetničke muzike, tanga pa sve do džeza.\nMuzički duo “Akvarel” koji u dvije boje, glasom Nemanje Lakića i zvukom gitare Stefana Tešanovića, “boji” i oživljava stare američke i brazilske klasike, nastupiće 15. avgusta, takođe u Art dvorištu. Na njihovom nastupu publika ima priliku da uživa u numerama Frenk Sinatre, João Gilberta, Din Martina i brojnih drugih istaknutih izvođača ovog žanra. Gost večeri na njhovom nastupu biće violinista Slaven Bajić.\n– U ovogodišnji avgustovski program Art dvorišta odlično se uklopio i poetsko-muzički koncept pod nazivom “Note i slova” u okviru kojeg će jedan od regionalno najznačajnijih savremenih pjesnika Marko Tomaš čitati svoje stihove i puštati muziku koja ga inspiriše. Ovim događajem zakazanim za 16. avgust nastavlja se uspješna saradnja između Banskog dvora i Udruženja za promociju i popularizaciju književnosti “Imperativ”- rekli sui z Banskog dvora.\nNakon “Nota i slova” Art dvorište se ponovo vraća džez ritmu i to kroz realizaciju koncerta sastava “Jazz trio”, koji će na sceni Art dvorišta nastupiti 19. avgusta. Trio čine poznati banjalučki muzičari Vladimir Tubić i Dragan Tabaković, a na sceni će im se pridružiti specijalni gost iz Brazila, gitarista Viktor da Kosta.\n– Nakon ove džez poslastice, program u Art dvorištu nastavlja se 27. avgusta koncertom violinistkinje Natalije Todorović koja će se uz klavirsku pratnju Vlade Danića predstaviti đelima velikana umjetničke muzike ali i izvesti i svoje autorske kompozicije. Ova violinistkinja iza sebe ima veliki broj koncertnih nastupa, te značajan broj priznanja i nagrada – dodali su.\nPoslednji koncert, poslednjeg dana u avgustu održaće jedinstveni kamerni sastav “BarabaR” kojeg čine violinistknja Ljubica Crnobrnja, akoredonista Ognjen Janjanin i perkusionista Zoran Vujić. Osnovna ideja vodilja ovih umjetnika je stvaranje i izvođenje autorske muzike insipirisane folklorom i etno elementima, zasnovane na nešto klasičnijoj harmonskoj osnovi. Njihov repertoar obuhvataju i valceri, tango, filmska muzika, kao i obrade bezvremenskih pop-rok hitova.\nSvi navedeni programski sadržaji u Art dvorištu počinju u 21 čas, a za svaki konkretan događaj dijele se besplatne pozivnice koje se mogu preuzeti na biletarnici Banskog dvora, sedam dana prije samog događaja.


Kada su pre nekoliko godina otkrile način da privuku američke i evropske investitore, otvaranjem ofšor kompanija, kineski IT giganti su se ponadali novoj eri u svom poslovanju. Tako je i 2017. godine direktor kompanije DiDi, najnovije kompanija koja se našla na meti regulatornih pritisaka kineskih vlasti, otvorivši istraživački centar u Kaliforniji najavio da će "zajedno sa novim "komšijama" početi novo putovanje".\nOvom "novom putovanju" je potpuno promenjen pravac i smer u oktobru prošle godine kada je osnivač Alibabe, Džek Ma kritikovao kineske vlasti da guše inovaciju. Predsednik Si Điping je odgovorio na to urušavajući plan vlasnika Alibabe, da svoju fintek kompaniju Ant Grup ponudi na inicijalnoj javnoj ponudi, i pokrenuvši istražni postupak protiv Alibabe.\nMa je ubrzo nakon toga nestao sa lica zemlje, a njegovo bogatstvo i poslovna imperija su krenuli nizbrdo, i tada se javnost prvi put zapitala, da li se odnos kineskih vlasti i najvećih kompanija u toj zemlji?\nDiDi je došla na red 2. jula, nekoliko dana nakon što je kompanija prikupila 4,4 milijarde dolara na inicijalnoj javnoj ponudi u SAD. Prvo su vlasti zahtevale pregled bezbednosti, a zatim i uklanjanje DiDi sa onlajn prodavnica za aplikacije.\n- Samo zato što ste izuzetno uspešna tehnološka kompanija, ne znači da ste iznad Kineske Komunističke Partije, kaže Majkl Vit, profesor međunarodnog biznisa na Insedu u Singapuru i dodaje da su to Džek Ma i Ant Grupa morali sami da nauče prošle godine, ali da je vrlo čudno da DiDi nije shvatio na vreme.\nNa udaru onlajn obrazovanje\nPre par dana, Vlada Kine je najavila nove regulatorne promene koje se tiču industrije onlajn obrazovanja, za koje tvrde da je "preoteo" kapital, i da onlajn platforme za prodaju hrane moraju da garantuju zaposlenima minimalnu zagarantovanu zaradu. Ovo je ozbiljno umanjilo vrednost kompaniji Meituan, koja je specijalizovana za dostavu hrane, i koja se uveliko suočava sa tužbama vezanim za monopolističko ponašanje.\nU odvojenim izjavama u poslednih nekoliko meseci i Alibaba, i Meituan i Didi su objavile da će blisko sarađivati sa vlastima kako bi se bolje uskladili sa vlastima.\nSve ovo signalizira novu eru, u kojoj će se vršiti veći pritisak i nadzor nad kompanijama u Kini, i koji neće moći da se izbegne registrovanjem firme na Kajmanskim ostrvima i slično.\nDve najveće ekonomije u svetu su, čini se, preuzele drugačije metode borbe protiv privatnih tehnoloških kompanija kojima se gomila moć.\nAutoritarni zaokret je mnogima zabrinjavajuć, kada se posmatra Kina i njihova industrija, dok je drugima on prilika da se ostane konkurentan naspram najvećeg geopolitičkog rivala SAD.\n- Kina povlači ozbiljne poteze u postavljanju granica oko moći velikih tehnoloških kompanija, kaže Tomas Cao, koosnivač Gobi Partners, kompanije koja je bazirana u Šangaju i dodaje da vlasti zapravo isprobavaju nov model razvoja.\nOd kasnih 90-ih Kina se trudila da simulira okruženje kakva je Silicijumska dolina u Kaliforniji. Pomognuta od strane zapadnog kapitala i preduzetnika nalik Ilonu Masku, nastalo je mnoštvo uspešnih kompanija kao što su Alibaba, Tencent, Baidu i sl. koje su vlasti namerno tolerisale i štitile od američkih rivala (Gugla, Amazona, Fejsbuka i sl.).\nIako je veliki broj kompanija počelo sa prostim kopiranjem stranih servisa, one su danas daleko od toga i u različitim poljima su se probile kao lideri i inovatori. Šta više, danas se Epl, Fejsbuk i Snepčet utrkuju da kopiraju Tencent i sl.\nKao i u slučaju SAD, i u Kini su giganti počeli da se ponašaju nalik siledžijama, i u nemalom broju slučajeva su primorali manje firme na integraciju njihovih platformi. U suprotnom bi bili primorani da prodaju svoju kompaniju. Titani kineske IT industrije su stekli statuse rok zvezda, te je malo reći da im je slava udarila u glavu.\nMnogi pritisak na Alibabu i, u poslednjem napadu, na Didi vide u izvesnom smislu kao zakasnelu reakciju. Endi Tijan, čovek koji je vodio Guglovu strategiju za mobilne telefone u Kini, i koji trenutno vodi nekoliko startapa, kaže da će ove promene pozitivno da utiču na inovaciju i da će konkurencija ovako biti žešća nego u SAD.\n- Manje kompanije će imati benefite od reformi koje su usmerene na "velike igrače", kaže on.\nKoji je novi model?\nAko Kina odustaje od novog modela, koji je to model sa kojim ga menja? Prema svedočenjima izvora bliskim kineskim vlastima, prenosi Blumberg, novi model će biti mnogo više okrenut kineskim vlastima. Dok se u SAD fokusiraju na zaštiti potrošača, vlasti u Kini se bave akcijama usmerenim na zaštitu nje same.\nPredsednik Si je u više navrata nabrajao prioritetne sektore, između ostalih i proizvodnja poluprovodnika i razvoj veštačke inteligencije, i podaci iz tih industrija su po njemu "esencijalni i strateški resurs", i aktivno se radi na pribavljanju sve većeg uticaja u ovim sektorima. Prema ranijim pisanjima Blumberga, može da se desi i da će u Kini nastati i nacionalni sistem za razmenu podataka, koji će igrati ulogu jedne digitalne javne infrastrukture, koji će dodatno povećati moć vlastodržaca.\nGlavna posledica ovog modela je zaustavljanje inovacije. Novi model tehnološkog razvoja bi mogao da spreči razvitak nekih kreativnih ideja. Rat oko kontrole podataka bi ozbiljno mogao da zavadi dve najveće svetske ekonomije i po mišljenju stručnjaka se taj sukob zaoštrava, što se vidi kroz uvođenje različitih regulativa sa obe strane.\nU Vašingotnu su doneli zakon koji primorava kineske kompanije da obelodane sve moguće podatke, dok kineske vlasti rade sve što je u njihovoj moći da spreče izlistavanje kineskih kompanija na američkim berzama.\nŠta će biti za 10 godina?\nNovinari Blumberga su postavili pitanje, ako se stvari ne promene na šta će liči tehnološka industrija za 10 godina.\nU slučaju da se ništa ne promeni, najveći dobitnici ovog senarija će biti velike tehnološke kompanije iz SAD, koje za razliku od kineskih neće imati strukturne barijere koje zaustavljaju inovativnost.\nTakođe još jedna posledica, koju će trpeti kineske kompanije, je ta da će se lideri u poslovnom svetu dodatno autocenzurisati, te će dodatno izgubiti u trci sa međunarodnom konkurencijom.


I Beograd je imao „Besmrtni puk“ - 11.05.2015, Sputnik Srbija\n„Šetnja zahvalnosti — sećanje na ponosnu Srbiju 2012“ održana je u čast pobede srpske vojske nad turskom vojskom u Kumanovskoj bici. 11.05.2015, Sputnik Srbija\nvesti, srbija, vladimir putin, konsantin nikiforov, dan pobede, parada pobede\n19:28 11.05.2015 (Osveženo: 16:19 05.10.2015)\n© SputnikPutin na čelu „Besmrtnog puka“ i Aleksandra Smiljanić i Biljanom Likar Popović koja nosi odlikovanja svoga dede. Na palakatu piše „Moj pradeda Vlada 1912“\n„Šetnja zahvalnosti — sećanje na ponosnu Srbiju 2012“ održana je u čast pobede srpske vojske nad turskom vojskom u Kumanovskoj bici.\n9 Maj 2015, 18:34\nNakon završene vojne parade na Crvenom trgu 9. maja u Moskvi, koja je održana u čast Dana pobede nad fašizmom u Drugom svetskom ratu, predsednik Ruske Federacije Vladimir Putin, držeći u ruci sliku svoga oca Vladimira, stao je na čelo kolone „Besmrtnog puka“, u kom su učesnici nosili fotografije svojih najbližih rođaka, učesnika rata.\nMalo je poznato da je slična šetnja održana u Beogradu 2012. godine pod nazivom „Šetnja zahvalnosti — sećanje na ponosnu Srbiju 2012“, u čast pobede srpske vojske nad turskom vojskom u Kumanovskoj bici u Prvom balkanskom ratu 23. i 24. oktobra 1912. godine. Prva pobeda Srba nad Turcima u tom ratu umnogome je odredila dalji tok rata i doprinela konačnom oslobođenju srpskog i ostalih balkanskih naroda od viševekovne turske vlasti.\nKultura sećanja i poštovanja istorije određuju jedan narod, pokazuju koliko on ceni svoju prošlost i pretke koji su u ratovima za oslobođenje od tuđe vlasti i u ratovima za odbranu svoje slobode bili spremni da daju i svoje živote.\nNedavno je u Beogradu gostovao direktor Instituta za slavistiku Ruske akademije nauka Konsantin Nikiforov, koji je rekao da su Srbi mali narod sa mentalitetom velikog naroda. Odlazak srpskih vojnika na paradu u Moskvu, prisustvo predsednika Nikolića na paradi, organizovan prenos parade na Trgu republike i prisustvo nekoliko hiljada ljudi tom događaju, obeležavanje stradanja Srba u Jasenovcu ili Kragujevčana u Šumaricama, kao i šetnja 2012. godine za pobednike u Kumanovskoj bici — potvrđuju istinitost reči ruskog akademika.


Profesorka FSU Maja Vukadinović deo konferencije „Digitalno obrazovanje 2021” – Fakultet savremenih umetnosti\nProfesorka FSU Maja Vukadinović deo konferencije „Digitalno obrazovanje 2021”\ndragana.lajsic / / Vesti / 16. 04. 2021.\nProfesorka na Fakultetu savremenih umetnosti Maja Vukadinović i ove godine bila je učesnik konferencije čija je tema bila digitalno obrazovanje. Konferencija je održana od 8. do 10. aprila u organizaciji Centra za obrazovne tehnologije na Zapadnom Balkanu.\nProfesorka Vukadinović održala je predavanje na temu „Digitalne tehnologije u umetničkom obrazovanju”, gde je, između ostalog, predstavila i način na koji se Fakultet savremenih umetnosti borio sa posledicama pandemije i prelaskom na onlajn-nastavu.\nDigitalne tehnologije promenile su način na koji se stvara\nPolazeći od premise da su digitalne tehnologije promenile načine na koje se stvara umetnost, ali i uči o njoj, ona je ispitala mogućnosti primene različitih alata, novih tehnologija u univerzitetskoj nastavi vizuelnih i dramskih umetnosti.\nRad sugeriše da je interaktivnost predavanja posebno važna u periodu pandemije i orijentacije mnogih fakulteta ka onlajn-nastavi. Izazovi prenošenja znanja iz vizuelnih i dramskih umetnosti u novim okolnostima jesu veliki, ali su i mogućnosti za osavremenjivanje nastave velike: od virtuelnih muzejskih tura, preko kreiranja digitalnih portfolija studenata, do video-konferencija i snimanja proba glumačkih zadataka.\n„Povezivanje umetnosti i tehnologije ima moć da stvori nove načine za uključivanje studenata u nastavu”, objasnila je na kraju izlaganja Maja Vukadinović.\nPovezivanje informaciono-komunikacionih tehnologija na svim obrazovnim nivoima\nKonferencija „Digitalno obrazovanje 2021” obuhvatila je teme koje se tiču upotrebe i primene informaciono-komunikacionih tehnologija na svim obrazovnim nivoima.\nMeđunarodnu konferenciju „Digitalno obrazovanje 2021” organizuje Centar za obrazovne tehnologije na Zapadnom Balkanu u saradnji sa Ministarstvom prosvete, nauke i tehnološkog razvoja, Zavodom za unapređivanje obrazovanja i vaspitanja, Zavodom za vrednovanje kvaliteta obrazovanja i vaspitanja, Timom za socijalno uključivanje i smanjenje siromaštva i Fondacijom „Petlja”.


Destinacija sa najvećim rizikom za putovanja - TU magazin\nDestinacija sa najvećim rizikom za putovanja\nVijetnam je dugo bio omiljena destinacija stranih turista, što se sve promenilo dolaskom pandemije koronavirusa koja je stavila ovu državu na listu mesta sa najvećim rizikom do mogućeg zaražavanja\nVijetnam je na CDC listi (Centar za kontrolu i prevenciju bolesti) trenutno jedina destinacija sa najvećim rizikom za putovanja. Vijetnam se nalazi u 4. kategoriji vrlo visokog rizika, i rangiranje se vrši na osnovu incidencije, odnosno broja zaraženih u poslednjih 28 dana na 100.000 stanovnika. Vijetnam ima preko 500 novozaraženih u odnosu 100.000 stanovnika.\nIako broj slučajeva zaraženih opada globalno, stručnjaci upozoravaju da pandemija još uvek nije gotova, i da treba poštovati mere i upozorenja nadležnih institucija. Listu možete pronaći na zvaničnoj internet stranici CDC-a.\nPrethodni tekstIzrael otvara granice za nevakcinisane turiste\nSledeći tekstNajbolje destinacije u Evropi za porodične odmore


Aleksandar Rar: Nemoguće je izgraditi zajedničku Europu protiv Rusije -- Gospodari lutaka -- Sott.net\nPet, 15 Stu 2019 21:55 UTC\nBez obzira na antagonizam između Moskve i Brisela, u multipolarnom svetu, gde se vode neprestane borbe za prirodne resurse, Rusija može postati glavni faktor stabilnosti "buduće" Evrope.\n"Nemoguće je izgraditi zajedničku Evropu protiv Rusije ili bez Rusije, i u Nemačkoj i Francuskoj to dobro razumeju. Međutim, kod nas postoje dve različite koncepcije Evrope. Jednu zastupaju Nemačka, Francuska i deo starih Evropljana, a se svodi na to da Evropa treba da se prostire od Lisabona do Vladivostoka i uključuje Rusiju i Ukrajinu, kao i ostale zemlje na prostoru OEBS-a. Druga je antiruska i američka i ona podrazumeva izgradnju transatlantske Evrope od Vankuvera do Donjecka, odnosno do Ukrajine, ali bez Rusije", objašnjava Rar.\nAko se vodimo Čerčilovom izrekom da "ne postoje stalni prijatelji i stalni neprijatelji, već samo stalni interesi", čini se da odnosi između Rusije i Evrope ipak imaju svetlu budućnost.\n"Evropi je važno da ima pristup sibirskim resursima, a ne da ih prepušta Kinezima ili Japancima na korišćenje. EU je neophodna jaka Rusija sa svim svojim resursnim potencijalima. Doći će trenutak kada će moćna Rusija biti glavni faktor stabilnosti buduće Evrope, koja će sa jedne strane biti pod pritiskom Amerikanaca, a sa druge strane pod pritiskom Kineza", rekao je Rar.\nTreći problem je što Evropa ostaje pod kontrolom SAD, kada je reč o bezbednosti, bez obzira na sve razgovore koji se vode u Nemačkoj i Francuskoj o tome da treba stvoriti jedinstvenu evropsku vojsku i zajedničku odbrambenu i spoljnu politiku. Rar ističe da SAD imaju svoje geopolitičke interese u odnosu na Rusiju, sa kojima Nemačka, htela-ne htela, mora da se složi, te da nije uveren da Berlin može da se "iščupa iz američkih kandži".\n"Iako nemački mediji stalno optužuju Rusiju za sve grehe Zapada, kao što su sajber-napadi, tajne revolucije i smene režima, veliki broj Nemaca, kojih je sve više, zalaže se za normalizaciju odnosa sa Rusijom", ističe Rar.\nPočetak pogoršanja rusko-nemačkih odnosa se vremenski poklapa sa dolaskom Angele Merkel na mesto kancelara 2005. godine, a glavni uzroci su širenje NATO-a i EU. Poljska, baltičke i istočnoevropske zemlje nisu mogle 90-ih godina prošlog veka i početkom 2000-ih godina da utiču na politiku EU i NATO-a, koji su u tom periodu nastojali da izgrade dobrosusedske, ako ne i savezničke odnose sa Rusijom. Tada je postojala i organizacija "Trojka", gde su Francuzi, Nemci i Rusi razgovarali o bezbednosnoj strukturi Evrope. Međutim, nakon što su postale članice EU, upravo su ove zemlje uticale na promenu evropske i nemačke politike.\nKomentar: Određene elite u SAD-u aktivno rade na tome da zaustave takav scenarij.


RTCG - Radio Televizija Crne Gore - Nacionalni javni servis :: Politika :: CT primjer uspješnog korišćenja EU fondova / print=true\nDRLJEVIĆ ISTAKAO 15. 04. 2019. 15:30 >> 15:39 0\nCT primjer uspješnog korišćenja EU fondova\nNapredak države na putu prema Evropskoj uniji mora biti ispraćen razvojem lokalnih zajednica, a Prijestonica može poslužiti kao primjer opštine koja je uspješno iskoristila sredstva iz EU fondova za razvoj sopstvene infrastrukture i jačanje kapaciteta, ocijenjeno je tokom posjete glavnog pregovarača Aleksandra Drljevića Cetinju.\n"Drljević je, zajedno s pregovaračima za poglavlja 19 i 27, Ljiljanom Simović i Sašom Radulovićem, u okviru projekta `Evropski dan u tvom gradu`, posjetio Cetinje i sa gradonačelnikom Aleksandrom Kašćelanom razgovarao o ulozi opština u pristupnim pregovorima i koristima od budućeg članstva", saopšteno je iz Vlade, naglasivši da je Drljević posjetio i projekat Vrtijeljka.\n„Korišćenje evropskih fondova je važno za izgradnju neophodnih administrativnih i infrastrukturnih kapaciteta opština. Dosadašnjom realizacijom projekata iz fondova EU umnogome se doprinijelo infrastrukturnom osnaživanju Prijestonice, a sve u cilju poboljšanja životnog standarda građana. Posvećenošću pri apliciranju za projekte EU, kao i dobrim rezultatima u njihovom sprovođenju, radićemo na snaženju lokalnih samouprava za dostizanje evropskih standarda“, rekao je Drljević tokom sastanka sa gradonačelnikom Prijestonice.\nKašćelan je podsjetio da je Prijestonica Cetinje u prethodnom periodu uspješno koristila sredstava iz fondova Evropske unije u različitim prioritetnim oblastima - od tretmana otpadnih voda, ekologije i energetske efikasnosti, turizma, do jačanja administrativnih i tehničkih kapaciteta lokalne uprave.\n„Zadovoljni smo što smo među opštinama koje su povukle najviše sredstava iz EU fondova, a trenutno je u obradi šest naših projekata iz različitih poziva. U narednom periodu cilj nam je da privučemo što više sredstava iz pretpristupnih fondova, kao i da se što bolje pripremimo za period nakon prijema Crne Gore u EU, kada se očekuje značajna finansijska podrška EU“, kazao je on.\nKako su istakli iz Vlade, Drljević i Kašćelan su saglasni da je proces pristupanja EU od izuzetne je važnosti, ne samo zbog standarda koji se uspostavljaju, već, prije svega, zbog kvaliteta života građana koji bi trebalo da bude unaprijeđen.\nObilježavaju 110 godina proglašenja Kraljevine Crne Gore\nBožićni bazar i koncert ispunili Dvorski trg\n"Crkva je od vremena cara Konstantina, a ne od juče"\n06. 01. 2020. 24\nZakon da bude osnov pravne i evropske CG


LUKAČ: U Stanivukovićevoj dokumentaciji nema nikakve povrede koju je iznio – Banjaluka24\n– Ljudi koji daju izjave u medijima ili na bilo koji način optužuju jedni druge, a da onda policija svakoga privodi i saslušava, bilo bi ugrožavanje ljudi i njihovih sloboda – objasnio je Lukač.\nOn je podsjetio da svi imaju pravo u skladu sa zakonom da činjenice koje imaju u vezi nekog krivičnog djela pošalju MUP-u Republike Srpske ili tužilaštvu.\n– U tom slučaju policija će dobiti nalog od tužilaca da privedemo čovjeka, da ga saslušamo i uzmem izjavu. Ako bi optuživali svi svakoga za svašta policija u tom slučaju ne bi radila ništa drugo već gledala i čitala medije i privodila ljude i saslušavala i to nije uredu – pojasnio je Lukač.\n– I ja bih mogao biti nezadovoljan, danas su protiv mene potvrdili optužnicu za incident koji se ranije desio sa Draškom Stanivukovićem. U njegovoj ličnoj dokumentaciji nema nikakve povrede koju je on iznio. Ja bi sada trebalo da kažem da je tužilaštvo korumpirano ili da hodam po kafanama po gradu i da proganjam te ljude i provociram kao što je to radio narodni poslanik, za što je uhapšen – zaključio je Lukač.


Teniski turnir krajem februara u Zaječaru - Glas Zaječara\nHome Sport Teniski turnir krajem februara u Zaječaru\nTeniski klub AS Timok uz puno poštovanje svih mera, i ove godine biće organizator teniskih turnira iz kalendara teniskog saveza Srbije.\nPrvi na programu je turnir OP ZAJEČARA AS TIMOK za takmičare do 8 god.\n„Očekujemo male tenisere iz cele Srbije, a gosti na turniru i aktivni učesnici rekreativnog turnira biće polaznici projekta tenis u osnovnim školama, koje i ove godine organizuje TSS i ministarstvo sporta, a na terenu realizuju OŠ „Đura Jakšić“ i TK „AS Timok“. Svim malim teniserima zelimo puno uspeha“– kažu iz AS Timoka.\nTurnir se igra u OŠ „Ljubica Radosavljević Nada“ u subotu 27.02.2021 sa početkom u 12h.\nPrethodni tekstU Negotinu još 19 novoobolelih od korona virusa\nNaredni tekstPrijavi problem: Oboren znak


Izvršitelj iseljava šestočlanu porodicu uprkos preporuci Komore | Novi Centar\nNaslovna Aktuelno Izvršitelj iseljava šestočlanu porodicu uprkos preporuci Komore\nKako za 021 kažu iz Združene akcije „Krov nad glavom“, njima je isključena struja pre uvođenja vanrednog stanja i to na zahtev poverioca.\nMiran Pogačar iz „Krova nad glavom“ objašnjava da je poverilac 2016. zbog spora iselio svoje komšije, porodicu Ljubičić.\n„On je poznat i kao neko ko ima više desetina sporova koje vodi pred novosadskim sudom i kao neko ko očigledno na svakih nekoliko godina putem suda iseli svog prvog komšiju“, tvrdi Pogačar.\n„Izvršitelj Dragan Dragović je odbacio prigovor za odlaganje kao neosnovan, jer je, između ostalog, naveo da preporuka Komore izvršitelja da se stopiraju sva iseljenja tokom vanrednog stanja nije zakonski obavezujuća. Svi drugi izvršitelji se ove preporuke pridržavaju kao ‘de facto’ obavezujuće, pa se zato postavlja pitanje zašto Dragović jedini odbija da je poštuje. Poveriocu i izvršitelju se očigledno žuri jer postoji sudska odluka koja zbog vanrednog stanja nije pravosnažna, a kojom bi trebalo da jedna četvrtina kuće koju N.T. potražuje pripadne Miloradu Radovanoviću, te bi oni očigledno hteli sve ovo čim pre da obave dok ta odluka još nije pravosnažna“, smatra Pogačar i dodaje da su, u vezi sa postupanjem izvršitelja, podnete dve disciplinske prijave.\n„Naravno, odluke Komore sami izvršitelji poštuju i za njih jesu obavezujuće. Dobar primer je situacija sa porodicom Ciganović iz Temerina kojoj je bilo zakazano iseljenje pa smo tražili od izvršitelja Vujadina Masnikose da se odloži zbog vandrednog stanja, što se i desilo. Ako uzmemo da je izvršitelj Dragović ovde u pravu, kako onda svi drugi izvršitelji u Srbiji ne postupaju po nalogu poverioca i stopiraju izvršenja. Tako ispada da svi oni krše zakon, a jedino ga Dragović poštuje“, ističe Pogačar.\n„Izvršni dužnik Sanja Radovanović iz Novog Sada podnela je Osnovnom sudu u Novom Sadu predlog za odlaganje izvršenja pozivajući se na vanredno stanje. Budući da sud još uvek nije odlučio o predlogu za odlaganje, nismo u mogućnosti da preduzimamo nijednu drugu radnju osim striktnog poštovanja zakona i predloga izvršnog poverioca, s obzirom na to da on disponira tok postupka“, tvrdi Dragović.\n„Ukoliko za ovu osobu nije obezbeđen novi smeštaj, nadležni Centar za socijalni rad mora da se uključi u postupak iseljenja i isti obezbedi. Ovde je posebno važno pitanje da li u ovakvim okolnostima nadležni Centar za socijalni rad može obezbediti adekvatan smeštaj licu starijem od 65 godina i to sa svim propisanim merama zaštite i obezbediti minimum uslova koje je ovo lice do sada imalo u svom domu“, naglašava.\n„Komora javnih izvršitelja je, u skadu sa preporukom Ministarstva pravde, donela Upustvo kojim je predložila javnim izvršiteljima odlaganje sprovođenja iseljenja izvršnih dužnika, ali javni izvršitelji su dužni da postupaju u skladu sa zakonskim propisima, ceneći sve okolnosti konkretnog slučaja i vodeći računa da ne povrede priznata ljudska prava“, tvrdi Masnikosa.\nPrethodni članakOTAC I SIN UPALI KOMŠIJI U KUĆU I SLOMILI MU VILICU: Evo šta im je čovek skrivio\nSledeći članak(VIDEO)Dorćolci se pobunili izašli na ulice tokom policijskog časa!


TotalCar.rs » Najpopularniji polovnjaci\n2 komentara 6273 pregleda\nNA domaćem tržištu automobila godinama su veoma popularni, ali i ekonomični za džep – italijanski automobili. Kako je za njih karakteristično da im brzo pada cena posle nekoliko sezona vožnje, idealni su za drugog vlasnika, koji može da prođe dosta povoljno i za manje novca dobije kvalitetnu i modernu mašinu.\nKod nas se najbolje prodaju „Fijatovi“ modeli „punto“ i „bravo“, dok „Lančija“ nudi popularne „ipsilon“ i „musa“ varijante. „Alfa“ je karakteristična po verzijama „146“, „147“ i „156“.\n„Fijat“ – Ubedljivo najtraženiji „Italijan“ na našem tržištu je svakako neki od „Fijatovih“ modela, među kojima prednjači „punto“. Na tržištu polovnih vozila može se dobiti za 2.599 evra. Ova ponuda predstavlja vozilo 1.9 tdi u plavoj-metalik boji sa petora vrata, staro osam godina, koje je prešlo 124.000 kilometara. Cena ne varira mnogo ni kod drugih ponuda kada je u pitanju isto godište i slična kilometraža. Što se tiče modela koji su „mlađi“, „punto“ u bež-metalik boji, 2009. godište, staje 4.050 evra sa pređenih 98.000 kilometara. Uz njega se dobija i putni računar i vazdušni jastuk za vozača.\nNa tržištu polovnih automobila „fijat bravo“ se najčešće prodaje od starosti tri ili četiri godine i košta oko 7.500 evra. Tako se, za ovu sumu može pronaći 1.9 multidžet sa automatskom klimom, servisnom knjigom, navigacijom…\n„Lanča“ – Poznati model „ipsilon“ nudi se za 2.350 evra i to star devet godina, ali u dobrom stanju i sa pređenih 98.000 kilometara. Za one koji traže noviji automobil, tu je i vozilo iz 2008. godine sa kilometražom od 56.000 i 60 kubika, koje staje 7.300 evra. „Musa“ 1.3 stara je pet godina, a košta 5.200 evra.\n„Alfa Romeo“ – Verzija „146“, u pitanju je model svih godišta, pa oni kupci koji hoće povoljno da prođu mogu da nabave i vozila stara više od 15 godina za oko 2.000 evra. Kada je u pitanju „147“ verzija, ona je ipak dosta elegantnija, ali joj je i cena za bar trećinu viša, pa se model 1.9 iz 2004. godine može naći za 3.990 evra u dobrom stanju, garažiran. Od opreme ima manuelnu klimu, grejače retrovizora, alarm…\nKod nas je još popularna i verzija „156“, pa na tržištu postoji dosta ponuda za prodaju. Tako, 2.4 karavan u srebrnoj-metalik boji sa 175 kubika, automatskom klimom i senzorima staje 5.700. Automobil je star šest godina, a za to vreme je prešao 169.000 kilometara.\nAutor: M. Janković/Izvor: Novosti\nSvi znamo da te kilometraže nisu tačne.Star 9 godina presao 98.000.hahahaha kako da ne.\nTakođe svi znamo da je ovaj tekst budalaština teška. Izađite bilo gde na ulicu i ukoliko za bilo koje vreme izbrojite više italijanskih nego Nemačkih automobila ja ću moj pokloniti nekom. Klasičan plaćeni tekst, Alfe i Lančie na prste čovek može da izbroji, jedino što se na ulici vidi je Punto (i to zbog zamene staro za novo) i po koji Stilo karavan.


Zakon o većim ovlašćenjima savezne vlade tokom pandemije › Made-in-Germany.rs\nDonji dom nemačkog parlamenta Bundestag je ipak usvojio kontroverznu izmenu zakona kojom se saveznoj vladi kancelarke Angele Merkel daju veća ovlašćenja kako bi povela odlučniju borbu protiv trećeg talasa pandemije korona virusa.\nNaime, izmene Zakona o zaštiti od zaraze predviđaju automatsku primenu strogih ograničenja na nacionalnom nivou u slučaju da stopa zaražavanja pređe utvrđenu granicu. Zakon o jednakoj primeni „hitne kočnice“ u oblastima sa visokim stopama zaraze trebalo bi da zameni šarolike mere u oblasti zdravstva za koje je do sada bilo nadležno 16 saveznih država.\nKonkretno, Zakon predviđa uvođenja policijskog časa od 22 do 5 sati izjutra, zatvaranje objekata za sport i zabavu i mnogih prodavnica. Ove mere će automatski biti primenjene u oblastima gde nedeljno bude više od 100 novih slučajeva zaraze na 100.000 stanovnika, dok će škole biti u obavezi da pređu na onlajn nastavu ukoliko broj zaraženih premaši 165 na 100.000 stanovnika.\nDok se glasalo o novim merama, ispred zgrade parlamenta su organizovani masovni protesti protiv restriktivnih mera, a učesnike je policija morala da rasteruje suzavcem.\nStopa zaražavanja na nivou celu Nemačku poslednjih dana iznosi 160 novih slučajeva na 100.000 stanovnika, mada u toj zemlji postoje velike razlike među regionima.\nOd MiG na 23/04/2021 / AKTUELNO / Ostavite komentar


Vijeće ministara BiH usvojilo set zakonskih prijedloga i dokumenata - Kozarac.ba\nVijeće ministara Bosne i Hercegovine je danas većinom glasova utvrdilo Prijedlog zakona o Direkciji za koordinaciju policijskih tijela i o agencijama za podršku policijskoj strukturi BiH, kao i Prijedlog zakona o nezavisnim i nadzornim tijelima policijske strukture Bosne i Hercegovine.\nUred za zakonodavstvo Vijeća ministara BiH zadužen je da, na temelju dogovora Radne grupe za reformu policije, pripremi prijedloge zakona i uputi ih Parlamentarnoj skupštini BiH (PSBiH) na razmatranje.\nPredsjedabajući Vijeća ministara BiH Nikola Špirić ocijenio je danas na pres-konferenciji u Sarajevu da je dobro što je sačuvan nivo dogovora u skladu s Mostarskom deklaracijom te izrazio očekivanje da će iskazano opredjeljenje potvrditi i PSBiH.\nIstaknuo je značaj ovih zakonskih projekta za evropski put Bosne i Hercegovine uz uvjerenje da će predstavnici Vijeća za implementaciju mira biti u prilici konstatirati napredak na tom planu.\nSpomenutim zakonskim prijedlozima predviđeno je osnivanje Direkcije za koordinaciju policijskih tijela, Agencije za forenzička ispitivanja i vještačenja, Agencije za školovanje i stručno usavršavanje kadrova i Agencije za policijsku podršku i utvrđuje njihova nadležnost i organizacija kao upravnih organizacija za podršku policijskoj strukturi.\nIstovremeno, predviđeno je osnivanje Nezavisnog odbora, Odbora za žalbe policijskih službenika i Odbora za žalbe građana te definiranje njihovih nadležnost i organizacije kao nezavisnih tijela policijske strukture BiH.\nVijeće ministara BiH usvojilo je Prezentacijski dokument Individualnog partnerskog akcionog plana Bosne i Hercegovine (IPAP) koji je predložilo Ministarstvo odbrane BiH.\nZaduženo je Ministarstvo vanjskih poslova da ovaj dokument dostavi Predsjedništvu BiH u daljnju proceduru.\nIPAP je mehanizam saradnje između NATO-a i partnerske zemlje aspiranta za punopravno članstvo u NATO-u koji se primjenjuje u okviru Programa Partnerstvo za mir (PfP) u svrhu produbljivanja međusobne saradnje i provođenja reformskih procesa u partnerskoj zemlji neophodnih za ulazak u evropske i evroatlantske integracije.\nVijeće je usvojilo i Sporazum o konačnom raspolaganju svim pravima i obavezama na pokretnoj imovini koja će i dalje služiti za potrebe odbrane i ovlastilo predsjedavajućeg Nikolu Špirića da uime Vijeća ministara BiH potpiše ovaj sporazum, nakon čega će se dostaviti entitetskim vladama na usvajanje.\nVijeće ministara BiH utvrdilo je Prijedlog okvirnog zakona o zaštiti i spašavanju ljudi i materijalnih dobara od prirodnih i drugih nesreća u Bosni i Hercegovini.\nPrijedlogom zakona okvirno se uređuje zaštita i spašavanje ljudi i materijalnih dobara od prirodnih ili drugih nesreća u Bosni i Hercegovini, provođenje međunarodnih obaveza i saradnja u provođenju zaštite i spašavanja, odnosno civilne zaštite, kao i nadležnosti institucija BiH i koordinacija djelovanja institucija i organa BiH, entitetskih uprava civilnih zaštita i nadležnog organa za civilnu zaštitu Brčko Distrikta BiH.\nOvim zakonom uspostavlja se Operativno-komunikacijski centar BiH i uvodi sistem jedinstvenog evropskog broja za hitne slučajeve -112.\nKako je ocijenio predsjedavajući Vijeća ministara BiH Nikola Špirić, usvajanjem spomenutih dokumenata, odnosno prijedloga zakona napravljen je još jedan iskorak u reformi odbrane, kao i na putu BiH ka punopravnom članstvu u NATO-u, te odaslan pozitivan signal pred samit NATO-a u Bukureštu, čije je održavanje planirano početkom aprila.\nVijeće ministara BiH razmotrilo je Prijedlog zakona o plaćama i naknadama zaposlenih u institucijama Bosne i Hercegovine, kojim bi prvi put oblast raspodjele plaća i naknada uposlenih na nivou institucija BiH bila uređena na jedinstven i jednoobrazan način.\nKonstatirano je da Radna grupa za izradu ovog zakona razmotri primjedbe i sugestije odbora za unutrašnju politiku i ekonomiju Vijeća ministara, kao i one iznijete na današnjoj sjednici, nakon čega će Ministarstvo finansija i trezora Vijeću ministara BiH za narednu sjednicu dostaviti Prijedlog zakona na izjašnjavanje.\nVijeće je utvrdilo Prijedlog zakona o izmjenama i dopunama Zakona o krivičnom postupku Bosne i Hercegovine (ZKP).\nZnačajne izmjene i dopune ZKP-a koji je 2003. godine nametnuo visoki predstavnik, a kasnije potvrdila Parlamentarna skupština BiH proistekle su iz prakse u kojoj se neka ranija zakonska rješenja teško provode.\nU nizu novina koje uvodi ovaj prijedlog zakona je uvođenje instituta “pretpretresno ročište” na kojem sud i stranke razmatraju pitanja od utjecaja na glavni pretres.\nZbog učestale pojave odbijanja svjedočenja pooštreno je kažnjavanje za odbijanje svjedočenja i svjedok može biti kažnjen novčano do 30.000 KM, a u slučaju ponovnog odbijanja može se zatvoriti za vrijeme odbijanja svjedočenja, a najduže 30 dana.\nVijeće ministara BiH utvrdilo je Prijedlog zakona o lijekovima i medicinskim sredstvima.\nOvim zakonom osniva se Agencija za lijekove i medicinska sredstva u BiH, kao ovlašteno tijelo za oblast lijekova i medicinskih sredstava u BiH koja će, između ostalog, biti nadležna za uspostavu i nadzor jedinstvenog tržišta lijekovima i medicinskim sredstvima i njihovoj dostupnosti na teritoriji BiH.\nVijeće ministara BiH zadužilo je Ministarstvo za ljudska prava i izbjeglice da pripremi i Vijeću ministara do kraja februara dostavi prijedlog odluke o imenovanju članova Upravnog odbora Memorijalnog centra Srebrenica-Potočari spomen-obilježja i mezarje za žrtve genocida iz 1995. godine\nVijeće ministara BiH upoznalo se sa zahtjevom za implementaciju zaključaka Predstavničkog doma PSBiH za rješavanje prava otpuštenih radnika iz Hrvatske okupljenih u Udruženja građana UGOR.\nZaduženo je Ministarstvo civilnih poslova da pripremi i Vijeću ministara BiH dostavi prijedlog odluke o formiranju radne grupe za rješavanje prava ovih građana.\nU radnoj grupi bit će predstavnici ministarstava civilnih poslova, vanjskih poslova, ljudskih prava i izbjeglica i pravde. Udruženje UGOR okuplja oko 12.000 članova od kojih je većina ostala bez posla u Hrvatskoj u periodu od 1991. do 1995. godine i do danas nije ostvarila prava na temelju radnopravnog odnosa i penzijskog osiguranja.\nOvaj problem ranije su razmatrali PSBiH i Međudržavno vijeće BiH i Hrvatske, ali nije postignut pomak u rješavanju otvorenih pitanja.


Poginuo 21 civil u avio-napadima u Siriji\nBeta 13. novembra 2017. 17:25\nNajmanje 21 civil ubijen je danas u avionskim napadima na pijacu u pobunjeničkom mestu u „zoni deeskalacije“ na severu Sirije, saopštila je sirijska Opservatorija za ljudska prava.\nMedju nastradalim u napadu u mestu Atareb je i petoro dece, navela je ova nevladina organizacija koja nije mogla da precizira da li su napade izveli avioni Sirije ili Rusije.\nAtareb je u zapadnom delu provincije Alep i pod kontrolom je raznih pobunjeničkih grupa. Na to mesto su izvedena tri napada, navela je Opservatorija koja je ocenila da bi broj nastradalih mogao da poraste.\nU više sirijskih oblasti uspostavljeno je četiri zone deesekalacije gde se u principu poštuje prekid vatre izmedju snaga vlasti i pobunjenika.\nJedna od tih zona je u provinciji Idleb, jedinoj na severozapadu Sirije koja nije pod kontrolom sirijskih vlasti, ali takodje i delovi susednih provincija Hama, u centru, Alep na severu i Latakija na zapadu.


OSM Televizija - Uskoro novi srpski filmski hit - učestvuju i svjetski producenti!\nUskoro novi srpski filmski hit - učestvuju i svjetski producenti!\nDvojica hitmejkera srpske kinematografije Miloš Avramović i Danilo Bećković udružili su snage sa producentom Markom Paljićem na novom filmskom projektu pod nazivom "Čulova iskušenja", koji već u pripremi privlači veliku pažnju svjetskih produkcijskih kuća.\nAvramović i Bećković, koji su svojim filmovima "Јužni vetar" i "Mali Budo" vratili publiku u bioskope i postigli rekordnu gledanost, ali i izrazito pozitivne kritike stručne javnosti, prihvatili su se scenarija koji potpisuje Dimitrije Vojnov, a koji nas vodi kroz priču o mladom sjevernokorejskom fudbaleru Čulu i njegovom pratiocu iz tajne službe, koji završavaju u srpskom fudbalskom klubu, a zbog razlike u kulturi i poimanju fudbala neminovno dolazi do međusobnog nerazumijevanja.\nZamišljen kao napet, ali zabavan i dinamičan film, "Čulova iskušenja", biće mješavina više žanrova - crne komedije, sportske drame i akcionog trilera, koji će na interesantan način prikazati kako Beograd i sva njegova iskušenja vidi ambiciozni sportista koji dolazi iz konzervativne sredine.\nUpravo ove vrijednosti prepoznala je jedna od najuspejšnijih svjetskih producentskih kuća Lewis Pictures koja će uložiti milion dolara u ovaj projekat. Lewis Pictures je najprestižnija i najinovativnija produkcijska kuća u Јužnoj Koreji, koja je sa Warner Brosom i produkcijskom kućom Breda Pita radila velike hit filmove za Netflixks, prikazane na najprestižnijim svjetskim festivalima kao što su Kan i San Sebastijan. Paraleno učestvujući na filmu "Čulova iskušenja", Lewis Pictures producira i novi film Džeralda Batlera "Afterburn".\n"Čulova iskušenja" počinju da se snimaju naredne godine, režija će biti povjerena Danilu Bećkoviću, izvršna produkcija Milošu Avramoviću, producent filma je Marko Paljić, dok će jednu od glavnih uloga igrati Sergej Trifunović.\n- Smatramo da će saradnja sa ovakvom produkcijskom kućom omogućiti našem filmu izuzetnu internacionalnu vidljivost. Istovremeno, ovo je jedinstvena prilika za povezivanje sa Јužnom Korejom, jednom od najmoćnijih kinematografija svijeta, kao i sa jednom od vodećih svjetskih produkcijskih kuća, ali i veliko priznanje za srpsku kinematografiju - istakao je Bećković.\nJoš iz iste kategorije: « KUD "Mladost" proslavio 65 godina rada Čarna Manojlović: Filmski autor, organizator izložbe i predavač »


Četiri hotela i tri turističke agencije sa područja Trebinja za sada su se prijavili za korištenje turističkih vaučera, i to je samo početak u ovom gradu, izjavio je direktor Turističke organizacije Trebinja Marko Radić.\nRadić je pojasnio da su vaučeri predviđeni za osobe koje imaju prebivalište na teritoriji Republike Srpske, a koriste se izvan mjesta stanovanja.\n"Ukoliko se individualno koristi vaučer moraju se ostvariti minimalno tri noćenja, ukoliko se koristi u paru onda su četiri noćenja, i to sve u jednom smještajnom objektu. Treća opcija je da se pravi aranžman putem turističke agencije", naveo je Radić.\nOn je dodao da je ubijeđen da će dosta građana Srpske svoje vaučere iskoristiti upravo u Trebinju, jer je "ovaj grad sam po sebi pravi turistički biser stvoren za uživanje".\nJedan od prijavljenih trebinjskih hotela u kome se mogu iskoristiti vaučeri je i hotel "Nar".\nMarketing menadžer ovoga hotela Milica Nosović rekla je da je hotel spreman za goste, te da su vaučeri koje je pokrenula Vlada Srpske pun pogodak i dodala da su se baš zato i prijavili za učešće u ovom programu.\n"`Nar` je od centra grada udaljen svega 800 metara, izmješten je iz gradske vreve i gužve tako da omogućava ugodan boravak. Posjedujemo vinski bar u kome su izložena poznata trebinjska vina i restoran u kojem se služe tradicionalna hercegovačka jela i pića", istakla je Nosovićeva.\nTuristička agencija "Herc travel" iz Trebinja ima odobrenje nadležnog Ministarstva da sprovodi paket-aranžmane za građane koji koriste turistički vaučer na nivou Republike Srpske.\nVlasnik ove agencije Špiro Čečur rekao je da će se ova agencija potruditi da za goste izabere ono najbolje.\n"Cijena aranžmana za građane umanjuje se za vrijednost vaučera, odnosno za 100 КM i te troškove refundira Vlada nama turističkim agencijama", dodao je Čečur.\nTuristički vaučeri koje dodjeljuje Vlada Republike Srpske mogu se iskoristiti do 15. novembra. (Srna)


NOVOSTI – Strana 2 – Međunarodni sajam tehnike\nPrivredna komora Srbije: Pouzdan partner\nPRIVREDNA KOMORA SRBIJE je nezavisna, savremena i odgovorna nebudžetska institucija, nacionalna asocijacija svih srpskih privrednika, koja svoju tradiciju, iskustvo, znanje i stručnost stavlјa u službu najbolјeg interesa svojih članica i srpske privrede. Kreiranje prepoznatlјivosti Srbije kao zemlјe tržišne ekonomije, investicionih mogućnosti, otvorenih granica, spremne da se na konkurentan način uklјuči u evropske tokove naše je suštinsko opredelјenje.\nFond za inovacionu delatnost Republike Srbije je specijalizovana institucija za pružanje podrške inovacionoj delatnosti i upravljanje finansijskim sredstvima za podsticanje inovacija. Namera Fonda je da doprinese ukupnom razvoju inovacija primenom različitih finansijskih instrumenata kojima se podstiče osnivanje novih tehnoloških preduzeća i jačanje postojećih, njihovo usmeravanje ka tržištima kapitala i privlačenje direktnih ulaganja u visoke tehnologije i razvoj.\nRusija će, posredstvom Ministarstva nauke i visokog obrazovanja Ruske Federacije, na 63. Međunarodnom sajmu tehnike i tehničkih dostignuća predstaviti zajedničku izložbu posvećenu efikasnim tehnologijama budućnosti. Osnovni cilj učešća na sajmu je promocija ruskih inovacija na tržištu visokotehnoloških proizvoda i usluga Srbije i zemalja balkanskog regiona i proširenje rusko-srpske poslovne saradnje.\nU konkurenciji za NAJBOLJU TEHNOLOŠKU INOVACIJU 2018. godine, koje organizuje Ministarstvo prosvete, nauke i tehnološkog razvoja Republike Srbije, bilo je 116 timova sa projektima iz svih oblasti. Takmičenje je startovalo aprila 2018, a posle više rundi eliminacija okončano je krajem decembra ulaskom šest ekipa u finale (četiri iz Beograda i po jedna iz Stare Pazove i Nove Varoši), a onda i konačnom pobedom tima „Motimove“.\nNovost do novosti, inovacija do inovacije\nMeđunarodni sajam tehnike i tehničkih dostignuća jeste i prilika da se predstave inovacije i uopšte novosti sa kojima izlagači izlaze pred posetioce i stručnu javnost. Poslednjih godina taj broj najavljenih noviteta ustalio se na oko 100, od čega se, po pravilu, oko polovine odnosi na domaće kompanije. I ove godine najavljeni noviteti odnose se na široku lepezu tehničkih i tehnoloških sektora.\nSpecijalni paket za poslovne posetioce\nZa potrebe poslovnih posetilaca 63. Međunarodnog sajma tehnike Beogradski sajam je kreirao specijalni paket usluga koji sadrži: Ulaznicu za sva četiri dana sajma Registraciju i kreiranje poslovnog proﬁla za pristup bazi izlagača i online zakazivanje sastanaka (Business Talk) Pristup u Business Lounge (hala 1, galerija), u kojem je moguće koristiti besplatan Wi-Fi, toplo i hladno osveženje, mesto za kratke poslovne sastanke, pomoć oko ugovaranja sastanaka, računar i štampač Business Info Desk (u Upravnoj zgradi sajma), gde korisnik paketa dobija ID\nInovacije, roboti, dronovi… video verzija\n8 - 11. jun 2021.


Oglas za posao na jednom internet portalu podigao je buru zbog pitanja na kakva su poslodavci tražili odgovore od kandidata. Reagovala je čak i poverenica za za zaštitu ravnopravnosti Brankica Janković, ukazujući na to da je konkurs diskriminatoran, nakon čega su poslodavci ekspresno izmenili upitnik.\nJedan portal koja se bavi turističkim ponudama raspisao je konkurs za nove saradnike koji bi se bavili pretraživanjem i unosom turističkih ponuda. U njemu se, osim podataka uobičajenih prilikom zapošljavanja, tražilo da kandidati odgovore i na pitanja o bračnom statusu, broju i uzrastu dece.\nŠta se sve tražilo od kandidata za posao\nTakav zahtev naljutio je potencijalne kandidate i brzo se proširio društvenim mrežama, pa je stigao i do poverenice Brankica Janković.\n- Poverenica Brankica Janković osuđuje diskriminatorna pitanja u konkursu za nove saradnike internet sajta o turizmu, gde se od kandidata i kandidatkinja zahteva da navedu bračni status, kao i broj i starost dece - navodi se u saopštenju i dodaje da poverenica podseća da su zahtevi za iznošenjem podataka o bračnom i porodičnom statusu prilikom zapošljavanja neopravdani, nedopustivi i zabranjeni, bez obzira na pol kandidata.\n- Ne smemo zaboraviti da su žene češće diskriminisane u oblasti rada i zapošljavanja, a da pomenuti konkursni uslovi predstavljaju jedan od tipičnih i čestih primera diskriminacije na osnovu pola, bračnog i porodičnog statusa - naglasila je poverenica.\nPojedini komentari na ovo saopštenje ističu da pisanje bračnog statusa, kao i toga koliko kandidat ima dece i koje su životne dobi posataje simptomatično za mnoge kompanije koje nude zaposlenje, te se neretko kandidati sami odlučuju da navedene podatke stave u biografije unapred, poučeni iskustvom sa nekih prethodnih konkursa, što svedoči o sveprisutnoj diskriminaciji, koju je i povrerenica građana žestoko osudila.\nOglas nakon reakcija\nNakon reakcija, firma koja je postavila oglas revidirala je upitnik.


Povećane plate zdravstvenim radnicima u TK: Povećanje koeficijenata plate u prosjeku oko 8 posto – Pokret Demokratske Akcije Banovići\nNaslovnica/Novosti/Povećane plate zdravstvenim radnicima u TK: Povećanje koeficijenata plate u prosjeku oko 8 posto\nPovećane plate zdravstvenim radnicima u TK: Povećanje koeficijenata plate u prosjeku oko 8 posto\nDanas je potpisan Kolektivni ugovor o pravima i obavezama poslodavaca i radnika u oblasti zdravstva na području TK. Ugovor su potpisali Ministar zdravstva Tuzlanskog kantona, Božo Jurić (PDA) u ime Vlade TK i predsjednica Nezavisnog strukovnog sindikata radnika zaposlenih u zdravstvu TK, Adisa Fakić.\nMinistar zdravstva TK, Božo Jurić (PDA) iskazao je zadovoljstvo nakon pregovora kao član Vlade TK, predsjednik Pregovaračkog tima, te kao zdravstveni radnik naglasio da je ovim Ugovorom osigurana pravna stabilnost uposlenicima u zdravstvenom sektoru u narednom periodu. Pojasnio je, da je prosječno povećanje primanja kroz povećanje koeficijenata plate u prosjeku oko 8 posto.\nUgovorom su definisane i naknade odnosno stimulacije na platu, koje dobijaju uposlenici u zdravstvu, koji rade sa Covid pozitivnim pacijentima. Ovo je prvi put da se definiše da se stimulacije mogu kretati od 10 do 50 % u zavisnosti od trajanja rada sa Covid pozitivnim pacijentima, kazao je ministar Jurić, dodavši da za ovakvu vrstu naknade uposlenik mora imati pisanu odluku neposrednog rukovodioca.\nPrema njegovim riječima, maksimalan iznos koji se može osigurati je iznosi od 4,5 miliona KM i ona se izdvajaju iz Zavoda zdravstvenog osiguranja TK, dok je za narednu godinu taj iznos 10,7 miliona maraka.\nSastanku su također prisutvovali premijer TK Kadrija Hodžić i predsjednik Nezavisnog strukovnog sindikata radnika zaposlenih u zdravstvu FBiH, Zijad Latifović.\nNa ovaj način smo, jedna i druga strana, ispunili funkciju svoje društvene odgovornosti, koja u ovom slučaju podrazumijeva kontinuiranu i kvalitetnu brigu o zdravstvenoj zaštiti građana TK, kazao je premijer Hodžić.\nMi smo bili kooperativan partner pa smo određene zahtjeve ostavili za neka druga vremena, povukli zahtjeve i omogućili Vladi TK da u okviru postojećih sredstava ispuni Kolektivni ugovor, poručio je Latifović.


Prošle godine došlo je do pada izvoza i uvoza u Bosnu i Hercegovinu, što je posljedica krize izazvane pandemijom koronavirusa. Prema klasifikaciji Vanjskotrgovinske komore BiH, svi proizvodi koji se izvoze i uvoze klasificirani su u…\nE.H Aug 1, 2020\nGigant domaće namjenske industrije, kompanija “Igman” iz Konjica drastično je uvećao prihode u prvoj polovini ove godine uprkos veoma izazovnoj situaciji. U prvoj polovini godine, konjička kompanija ostvarila je poslovne prihode od oko…\nIzvoz iz BiH strmoglavo pada! Stanje je sve gore i gore\nU prvih osam mjeseci ove godine izvoz iz BiH je iznosio 7 milijardi i 639 miliona KM, što je za 2,3 % manje nego u istom periodu 2018. godine. Istovremeno, uvoz je iznosio 12 milijardi i 993 miliona KM, što je za 2,4 % više…\nPrerađivačka industrija u RS-u zabilježila je pad od 2,4 odsto, dok je proizvodnja i snabdijevanje električnom energijom, gasom, parom i klimatizacija zabilježila rast od 27 odsto. Vlada Republike Srpske prihvatila je danas Informaciju…\nBosna i Hercegovina je u tekućoj godini zabilježila smanjenje izvoza od oko 10 posto na tzv. "treća tržišta", što se pripisuje smanjenju izvoza u Tursku i Rusiju, potvrđeno je Feni u Vanjskotrgovinskoj komori BiH. Izvoz u Tursku je…\nVišestruka koristi za ekonomiju BiH! Izvoz piletine u EU krajem septembra\nProizvođači pilećeg mesa koji su dobili certifikate za izvoz u Evropsku uniju očekuju da će administrativne pripreme biti uskoro okončane, te da će prve količine mesa biti isporučene na tržište krajem septembra. Odobrenje koje je…\nKompanija Bawazir Group planira da uveze oko 17.500 tona soli iz Tuzle u Indoneziju u vrijednosti od 28 miliona eura, što će biti dobra poslovna, trgovinska saradnja za obje zemlje, rekla je u intervjuu za Fenu ambasadorica Republike…\nKada je u pitanju automobilska industrija u FBiH, vidljivo da se radi o rastu izvoza’ Sve više evropskih i svjetskih kompanija traži dobavljače iz BiH, a u tome prednjače automobilska, drvna i metalska industrija. Proizvod koji se najviše…\nDK May 19, 2018\nOd pet svjetskih ekonomskih sila BiH je za tri mjeseca ove godine u spoljnotrgovinskoj razmjeni bila ravnopravna samo s Njemačkom, dok su ostale četiri izvezle deset puta više nego što je u njih uvezeno, pokazuje računica "Nezavisnih", a na…


fokus.ba: ” CSS: ‘Gdje se kroji vanjska politika Bosne i Hercegovine?’ “ – Centar za sigurnosne studije – BiH | Centre for Security Studies – BH\nfokus.ba: ” CSS: ‘Gdje se kroji vanjska politika Bosne i Hercegovine?’ “\nDanas, kada se sve više govori o jačanju ruskog uticaja na predstojeće izbore u Bosni i Hercegovini, postavlja se pitanje kroji li se vanjska politika BiH već duže vrijeme u Beogradu, odnosno jesu li naši vanjskopolitički ciljevi sve bliži ruskim, a sve dalje od evropskih za koje se deklarativno zalažemo?\nNe tako davno, član Predsjedništva BiH, Bakir Izetbegović, prilikom posjete Beogradu izjavio je:\n“Međunarodna politika BiH… će se voditi u Sarajevu. Naravno, i te kako ćemo uzeti u obzir stavove susjednih zemalja, jer živimo sa Srbijom i živimo sa Hrvatskom, kao i sa EU, gde smo preuzeli obaveze u procesu integracija.\nAli, moj stav je da se vanjska politika vodi u Bosni i Hercegovini…”\nPrethodno je predsjedavajući Predsjedništva BiH, Dragan Čović, iznio stav da će BiH slijediti Srbiju po pitanju politike ka Kosovu.\nAnaliza vanjskopolitičkih stavova BiH u posljednjih nekoliko godina ukazuje da članovi Predsjedništva BiH nisu dovoljno upoznati s politikom koju bi trebali nominalno voditi ili, još pogubnije, nisu svjesni zvaničnih stavova koje Ministarstvo vanjskih poslova BiH (MVP BiH) dostavlja Briselu u odnosu na vanjskopolitičke deklaracije EU.\nPodsjećamo, u skladu s odredbama Ustava BiH, Predsjedništvo BiH je nadležno za vođenje vanjske politike BiH, a za njenu provedbu je zaduženo MVP BiH.\nNaime, sve zemlje koje pretenduju da postanu članice EU u obavezi su da postepeno usaglašavaju svoje stavove s vanjskopolitičkim djelovanjem EU, koje se manifestuje putem usvajanja vanjskopolitičkih deklaracija i eventualnom primjenom mjera koje mogu slijediti iz istih.\nUsaglašavanjem stavova država kandidata ili potencijalnih kandidata s deklaracijama EU, šalje se jasna poruka da se vanjska politika te države bazira na istim principima i vrijednostima kao i vanjska politika EU, odnosno dogovorena politika njenih članica u domenu zajedničke vanjske i sigurnosne politike EU.\nPregled deklaracija EU, s kojima se usaglasila BiH u periodu od 2014. do 2017. godine, pokazuje da BiH nije podržala niti jednu od preko 20 deklaracija EU vezanih za akcije Moskve u Ukrajini i njihovom neposrednom okruženju ili cyber ofanzive na države članice za koje EU optužuje Rusiju.\nNa posebnu pažnju i interes ukazuje i činjenica da su sve deklaracije EU, koje se odnose na Rusiju ili Ukrajinu, bile predmetom identičnih stavova Srbije i BiH, a primjetna je i velika sličnost u odnosu na broj deklaracija koje su podržale ove dvije zemlje u domenu njihovog vanjskopolitičkog djelovanja tokom protekle četiri godine.\nZa razliku od BiH i Srbije, Crna Gora je podržala sve deklaracije EU, izuzev jedne iz 2014. godine, a slično se može konstatovati i za Albaniju čiji je procenat usaglašenosti s EU deklaracijama iznad 90%. Ne treba posebno ni naglašavati da je Hrvatska od 2013. godine dio EU, odnosno i sama ravnopravno učestvuje u definisanju i postizanja koncenzusa o vanjskopolitičkim stavovima i deklaracijama EU.\nOvaj prikaz usaglašenosti BiH s deklaracijma EU, odnosno koincidencija naših vanjskopolitičkih stavova sa susjednom Srbijom, trebala bi biti povodom ozbiljnih razmatranja o načinu i pravcima vođenja vanjske politike BiH.\nNepostojanje i nemogućnost postizanja dogovora o Zakonu o vanjskim poslovima BiH svakako je još jedan pokazatelj o stanju u ovom domenu političkog djelovanja, ali ne bi smjelo biti predmetom ovakve kolizije između stavova političara i zvaničnih podataka.\nBez obzira da li izgovor može biti nedostatak vlastite politike BiH ili nevidljivi uticaj koji Rusija ostvaruje putem Beograda u domenu vanjskopolitičkog djelovanja naših institucija, odgovorni vanjskopolitički akteri BiH trebaju što prije da se zapitaju čiju politiku vode i čije interese štite prije nego što bude i suviše kasno.\nU skladu sa zadnjim istraživanjem javnog mnijenja Direkcije za evropske integracije (april 2017. godine), 69,2% građana podržava ulazak BiH u EU,2 ali je ta podrška u 2014. godini bila u procentu od 85% ispitanika.\nAutor: Centar za sigurnosne studije\n(fokus.ba, 07. februar 2018.god.)


Održana Skupština Udruženja boraca | VAmedia - info portal\n01/12/2018 01/12/2018 Нема коментара на Održana Skupština Udruženja boraca\nNa sednici Skupštine udruženja boraca rata od 1990 godine Grada Valjeva usvojen je izveštaj o radu u 2017 godini, izveštaj o radu u 2018 do dana skupštine i plan rada za 2019 godinu,.izveštaj o materijalno-finansijskom poslovanju za 2017 godini.\n“Posle održane Skupštine u 18 časova i 15 minuta održao se sastanak sa novopristiglim a pozvanim članovima udruženja na temu\n1.ostvarivanja ratnih dnevnica i nematerijalne štete za utvrđenu diskriminaciju,\n2.novi zakon o borcu-nacrt,\n4.štrajk upozorenja na nivou Srbije(govirio Dejan Milošević Kuna),\n5.dogovor oko učesnika za javnu raspravu u vezi nacrta zakona o borcu-30 odabranih.\nNikada ovoliko zainteresovanih boraca, ratnih vojnih invalida i porodica palih boraca nije bilo na Skupštini udruženja. Dobro smo postupili što smo podelili članove u dve grupe inače sa odazivom mogli smo da napunimo salu Doma kulture.\nTo je znak da smo na pravom putu i da Boračka populacija ima poverenja u naš dosadašnji rad.\nPredloženo je da se nastavi sa radom kao u prethodnim godinama i da se podigne nivo saradnje sa Lokalnom samoupravom izričito službeno i Ministarstvom za boračka pitanja izričito službeno.\nPokazali smo našu snagu ovoliko ljudi ne bi mogli da okupe svi politički subjekti u Valjevu i da tako nije bilo ja kao predsednik razmišljao sam da dam ostavku.\nSobzirom da je ovo ogromno poverenje nadahnulo me je da se još više borim za prava Boračke populacije!\nGost je bio i Dejan Milošević predsednik udruženja boraca Gvozdeni puk Republike Srbije i predstavnici iz udruženja boraca Gvozdeni puk iz Osečine, Loznice, Čačka, Šapca, Ivanjice, Požege, Arilja i Ljubovije.\nNa sastanku je govorio Dejan Milošević Kuna predsednik udruženja boraca Gvozdeni puk Republike Srbije a ispred Lokalne samouprave pored svih pozvanih došao je zamenik Gradonačelnika Dr. Zoran Živković koga Boračka populacija izuzetno uvažava!\nPoseban i drag gost sa kojim udruženje ima saradnju je bio čuveni Valjevski muzičar, vlasnik studija M,\nNastavljamo dalje sa sprovođenjem programa Ljubovija i projekta Maljen i Borbom za naša prava uz puno obostrano uvažavanje sa nadležnim institucijama!\nOsuđen je ,,progon" boraca koji su štrajkovali i ako se nastavi dogovoreno je da svi izađemo na ulicu u demokratski štrajk jer bilo je dosta tuđeg ,,iživljavanja"???


vrucina - Dnevni list Danas\nPočetna » vrucina » Page 3\nParović: Tužna i potresna slika u atarima Srbije\nMi kao stranka duboko smo svesni da za elementarnu nepogodu nije kriva politika, ali da je politika dužna da pomogne ljudima da izađu na kraj sa njenim posledicama, a pre svega seljacima kao najodgovornijem delu drustva. Narodni slobodarski pokret bio je pozvao državu da uvede stanje elementarne nepogode, izjavio je Miroslav Parović, predsednik Narodnog slobodarskog pokreta.\nDo petka u celoj zemlji, a u subotu u južnim i istočnim krajevima, biće veoma toplo sa maksimalnom temperaturom od 35 do 40 stepeni, a ponegde i do 42 stepena, saopštio je danas Republički hidrometeorološki zavod (RHMZ).\nMihajlović: Pauze zbog vrućina\nMinistarka građevinarstva, saobraćaja i infrastrukture Zorana Mihajlović apelovala je danas na građevinske i putarske firme, kao i na sva javna preduzeća, da zbog velikih vrućina obrate posebnu pažnju na poštovanje mera bezbednosti jer je veći rizik od povreda na radu i saobraćajnih nezgoda.\nMihajlović: Pazite na radnike tokom vrućina\nPotpredsednica Vlade Srbij Zorana Mihajlović apolovala je danas na građevinske i putarske firme, kao i na sva javna preduzeća, da u uslovima velikih vrućina obrate posebnu pažnju na poštovanje mera bezbednosti na radu, zbog većeg rizika od povreda na radu, kao i saobraćajnih nezgoda.


Vlada: Bez saglasnosti na Sporazum EU i BiH o finansiranju aktivnosti | Argumenti\nVlada: Bez saglasnosti na Sporazum EU i BiH o finansiranju aktivnosti\nVlada Republike Srpske saopštila je danas da nije saglasna sa Sporazumom o finansiranju državnog programa aktivnosti za BiH za prošlu godinu između EU, koju predstavlja Evropska komisija, i BiH, koju predstavlja Direkcija za evropske integracije Savjeta ministara.\nVlada je istakla da nije saglasna sa Sporazumom, imajući u vidu da su u procesu izrade akcionih dokumenata za 2018. godinu uočena značajna proceduralna odstupanja od odredbi odluke o sistemu koordinacije procesa evropskih integracija u BiH.\nNisu u potpunosti uvažavani stavovi nadležnih institucija Srpske u procesu izrade pojedinih akcionih dokumenata koji čine sastavni dio Sporazuma, saopšteno je iz Biroa Vlade Srpske za odnose sa javnošću.\nU saopštenju se ističe da Vlada ne prihvata bilo kakve aktivnosti koje bi proizilazile iz akcionih dokumenata za IPA dva za 2018. godinu, a koje nisu u skladu sa ustavnim rješenjima u BiH, te sa kojima se nisu saglasile nadležne institucije Republike Srpske.\n– Vlada zahtijeva da se sve buduće aktivnosti u vezi sa programiranjem državnih paketa IPA vrše isključivo kroz radna tijela uspostavljena sistemom koordinacije procesa evropskih integracija u BiH, pri čemu je neophodno i neizostavno pravovremeno učešće svih relevantnih institucija iz Srpske u procesu programiranja putem radnih tijela formiranih u okviru navedenog sistema, kako bi se omogućilo efikasno provođenje projekata u budućem periodu – navedeno je u saopštenju.\nVlada, koja je danas usvojila informaciju o Sporazumu, zadužila je Ministarstvo finansija da u koordinaciji sa Ministarstvom za evropske integracije i međunarodnu saradnju obavijesti Ministarstvo finansija i trezora BiH o ovom zaključku.\nVlada Republike Srpske utvrdila je danas Prijedlog zakona o ličnom imenu kojim se uređuje pojam, način određivanja, korišćenja i promjene ličnog imena državljana Republike Srpske i BiH.\nVlada Republike Srpske utvrdila je danas i Nacrt zakona o izmjenama o dopunama Zakona o štrajku zbog donošenja novog Zakona o radu, koji je opšti propis u ovoj oblasti.\n– S obzirom na to da Zakon o radu više ne poznaje pojam ‘većinski reprezentativni’ sindikat i udruženje poslodavaca organizovanih na nivou Republike Srpske, već su ovim zakonom, pored ostalog, propisani uslovi za utvrđivanje reprezentativnosti sindikata i poslodavaca na nivou Republike, bilo je neophodno uskladiti ovaj zakon sa Zakonom o radu – pojašnjeno je u saopštenju.\nU saopštenju je navedeno da je potrebno uskladiti odredbe Zakona o štrajku sa novim pravnim institutima propisanim Zakonom o mirnom rješavanju radnih sporova, kojim se uređuje postupak mirnog rješavanja interesnih i pravnih kolektivnih radnih sporova.\nVlada Srpske usvojila je informaciju o aktivnostima na izradi Programa ekonomskih reformi Republike Srpske za period od 2020. do 2022. godine i koordinaciji aktivnosti vezanih za pripremu Programa ekonomskih reformi BiH za period od 2020. do 2022. godine.\nSljedeći članak Zaplijenjena droga u vrijednosti od 200.000 KM, osumnjičeni predat Tužilaštvu\nPrethodni članak Merkel: Svjesna sam da moram da se brinem o svom zdravlju


Додик рекао да прислушкује опозицију, па истакао да је реч о шали - Нови Стандард\nDodik rekao da prisluškuje opoziciju, pa istakao da je reč o šali\n„To je ono što bi oni u opoziciji nazvali performansom, ili što bi se u običnom narodu nazvalo zezanjem”, rekao je Dodik. Opozicija najavljuje tužbu\nU žestokoj polemici sa članovima opozicionih partija SDS i PDP, član predsedništva Bosne i Hercegovine Milorad Dodik rekao je da zna sve što oni misle, jer ih prisluškuje. Dodik je na sednici Narodne Skupštine Republike Srpske rekao i da nema vlasti koja ne sluša opoziciju, kao i to da na to ima pravo, prenosi Tanjug.\n„Ja razumem političku borbu, ja sam bio u opoziciji. Ti nisi ni izabran i već si eks-gradonačelnik. Ne možeš ni proći u svojoj partiji, a ne kod naroda. Ni tvoja partija ne želi da te kandiduje, pitaj ove iz SDS-a, ja im slušam telefone i znam. Svi su protiv tebe”, rekao je Dodik pokazujući na Nebojšu Vukanovića iz SDS-a.\nSrpski član Predsedništva BiH Milorad Dodik kaže da je njegova izjava o navodnom prisluškivanju opozicije nije bila ozbiljna. To je, kako je danas kazao, oslikavalo deo odnosa u samoj skupštini, jer, primetio je, „naravno da onaj koji prisluškuje to ne oglašava i ne saopštava javno”.\n„To je ono što bi oni u opoziciji nazvali performansom, ili što bi se u običnom narodu nazvalo zezanjem”, rekao je Dodik, prenela je sarajevska N1, prenosi Tanjug.\nIzvor Politika, 21. maj 2020.\nOPOZICIJA U RS NAJAVLjUJE TUŽBU PROTIV DODIKA\nPredstavnici opozicionih stranaka u Republici Srpskoj najavili su da će podneti krivičnu prijavu i tužbu protiv srpskog člana Predsedništva BiH Milorada Dodika posle njegovog javnog priznanja da prisluškuje opozicione poslanike. Predsednik Srpske demokratske stranke (SDS) Mirko Šarović najavio je da će ova stranka uputiti tužbu protiv Dodika i svih onih koji nelegalno prisluškuju narodne poslanike, a podnošenje krivične prijave protiv Dodika najavila je i Partija demokratskog progresa (PDP).\n„To što se sinoć dogodilo u Narodnoj skupštini Republike Srpske je dramatičan pečat jučerašnjeg zasedanja. Član Predsedništva BiH je u zvaničnoj instituciji dao priznanje da prisluškuje opoziciju. Čak se javno obratio i ministru unutrašnjih poslova po tom pitanju”, naglasio je predsednik SDS-a, prenosi Beta.\nPreporučujemoMilorad DodikMirko ŠarovićopozicijaprisluškivanjeRepublika Srpska


Састанак министра Стефановића са градоначелником Новог Сада Вучевићем\n[ 18/01/2021 ] Predsednik opštine Ulcinj priveden zbog partijskog zapošljavanja\tRegion\n[ 18/01/2021 ] Ponuđeno 13 nekretnina Razvojne banke Vojvodine u stečaju\tEkonomija\nHomeDRUŠTVOSastanak ministra Stefanovića sa gradonačelnikom Novog Sada Vučevićem\nSastanak ministra Stefanovića sa gradonačelnikom Novog Sada Vučevićem\n13/01/2021Redakcija BALKAN TVDRUŠTVO, Vesti0\nPotpredsednik Vlade i ministar odbrane dr Nebojša Stefanović razgovarao je danas sa gradonačelnikom Novog Sada Milošem Vučevićem o projektu izgradnje kasarne „Majurska ada“, koji bi podrazumevao razmenu imovine između Grada Novog Sada i Ministarstva odbrane i Vojske Srbije.\nTime bi Rečna flotila, Prva brigada i druge jedinice Vojske, koje se nalaze na teritoriji Grada Novog Sada, bile smeštene u jednu moderno izgrađenu bazu, koja bi bila jedna od najsavremenijih u ovom delu Evrope, a sistem odbrane bi ustupio Gradu kasarne i lokacije u kojima se ili trenutno nalaze jedinice ili su proglašene neperspektivnim u prethodnoj deceniji i ponuđene na prodaju.\nStefanović i Vučević su, takođe, na sastanku razgovarali i o izgradnji civilno-vojne bolnice na teritoriji Novog Sada, prve takvog tipa u Srbiji, u kojoj bi bili angažovani i vojni i civilni lekari i koja bi bila otvorena za sve građane.\nGovoreći o dosadašnjoj saradnji sistema odbrane i ove lokalne samouprave, sagovornici su između ostalog ocenili i da je pripremanje Novosadskog sajma za privremenu kovid bolnicu početkom decembra prošle godine koje su vojska i lokalna samouprava obavili za svega 24 sata primer da je ta saradnja na dobrom nivou. Oni su podsetili i da Vojna bolnica Novi Sad od početka novembra ponovo prima pacijente obolele od kovida i da je do danas zbrinula 319 pacijenata.\nMuškarac se izgubio na Kopaoniku, započela potraga\nLinta: Čović da osudi nacističko skrnavljenje spomenika ubijenim Srbima


ZRENJANIN – Grad Zrenjanin organizuje i ovog puta doček Nove godine po Julijanskom kalendaru, takozvane Srpske Nove godine, a Zrenjanince i njihove goste će na Trgu slobode, u subotu uveče, zabavljati Ivana Peters, pevačica rok grupe „Negativ“ i bivši vokal popularne grupe „Tap 011“.\nIvana Peters, takođe poznata i kao Ivana Negativ, prve pevačke korake načinila je sa 15 godina u grupi pod nazivom „Who is the best“, koja se pretežno bavila rep muzikom, i sa kojom je snimila dva albuma.\nZajedno sa Gocom Tržan bila je vokal grupe „Tap 011“, s kojom je snimila tri albuma i učestvovala na brojnim festivalima. Nakon odlaska iz grupe promenila je žanr, postavši deo rok sastava „Negativ“, sa kojim je do sada snimila takođe tri albuma.\nTagovidoček pravoslavne nove godine doček pravoslavne nove godine u zrenjaninu Grad Zrenjanin Grupa Negativ Ivana Peters pravoslavna nova godina Srpska nova godina\n12/01/2018 у 12:30\nZbog ovog „BESPLATNO“ doćiće više zrenjaninaca nego za sam doček!\nOVAKO ĆE IZGLEDATI NOVI ULAZ U POZORIŠTE (FOTO)


“Pozivamo državu da oporezuje i u sistem PDV-a uvede crkvene poslove, kao i to da umesto izdvajanja iz budžeta koji pune svi građani Srbije, verskim zajednicama omogući daleko lukrativniji porez koji bi dobijale redovnim odvajanjem od plata sopstvenih vernika. To su najbolje i najpravednije tekovine savremenog sveta, kom i sami valjda težimo”, naveli su Ateisti Srbije u saopštenju.\nAteisti Srbije su predložili uvođenje crkvenog poreza po ugledu na način na koji se to radi u Nemačkoj, gde se za crkve i verske zajednice izdvaja osam ili devet odsto bruto plate za svakog zaposlenog koji se izjasnio pred poreskim organima kao vernik.\n“Pa u čemu je problem? Ko bi se pri čistoj svesti, da ne kažemo i pri zdravoj pameti, odrekao tako basnoslovnog bogatstva? Najverovatnije je problem u tome što kada bi neko i predložio, pa onda i uveo takav porez, naprasno bi se ispostavilo da u celoj Srbiji nema ni 5.000 vernika SPC koji su spremni da plate porez za materu crkvu”, ocenjuje se u saopštenju.\nAteisti Srbije su optužili SPC da “igra na sigurno, pa dobija sedam miliona evra iz budžeta svake godine, ne plaća porez i dobija nebrojene privilegije u obradivoj i građevinskoj zemlji, nekretninama i uslugama od države”.